Ταξίδι στην Κούβα: Νέα Αβάνα ⋆ A&K Travelife ⋆ Ο κόσμος όλος\nΤαξίδι στην Κούβα: Νέα Αβάνα\nHome Όλα τα άρθρα Ο κόσμος όλος Αμερική Ταξίδι στην Κούβα: Νέα Αβάνα\nΕπιστροφή στην Αβάνα, με λίγη περιπέτεια\nΜη νομίζει κανείς ότι αποδείχτηκε τόσο εύκολο να κοιμηθούμε στο σπίτι που είχαμε και πάλι προκρατήσει στη Santa Clara. Κανείς δεν απάντησε στο συνεχόμενο χτύπημα κουδουνιού και πόρτας επί είκοσι λεπτά. Οπότε, στις δέκα το βράδυ αρχίσαμε να περπατάμε, ψάχνοντας διαμονή. Ευτυχώς βρήκαμε κάποιον που ήξερε κάποια που μας έστειλε σε κάποια άλλη (!) κυρία με ελεύθερο δωμάτιο. Σκέφτηκα εν τω μεταξύ απλά να κοιμηθούμε στο αυτοκίνητο και να συνεχίσουμε για το διαμέρισμα στη νέα Αβάνα. Όμως τελικά η ανάγκη ενός καθαρού δωματίου και, κυρίως ενός δροσερού ντους, κυριάρχησε.\nΠρωί πρωί αφήναμε πίσω μας τη Santa Clara, αυτή τη φορά μέσω της autopista, με λίγη βιασύνη για να είμαστε στην ώρα μας στο ξενοδοχείο Sevilla, όπου και θα παραδίδαμε το αυτοκίνητο. Παράκαμψη και στάση σε μικρή κωμόπολη (Jaguey Grande αν θυμάμαι καλά), για ανεφοδιασμό σε καύσιμα και φαγητό, εκεί πήραμε και τα περίφημα αναμνηστικά χαρτονομίσματα των 3 pesos cubanos. Άφιξη πρώτα στο διαμέρισμα που θα μέναμε, στη περιοχή της νέας Αβάνας. Πολύ όμορφη γειτονιά, διαμέρισμα με δύο υπνοδωμάτια που στο ένα έμενε η ιδιοκτήτρια και το άλλο ήταν για εμάς, ένας αρχοντικός γάτος κι ένα πειραχτήρι σκυλάκι μας περίμεναν.\nΡυθμοί κουβανέζικοι, φαγητό και Malecon\nΓρήγορα γρήγορα ανεβάσαμε τα πράγματά μας, μην τυχόν καθυστερήσουμε στην παράδοση του αυτοκινήτου και, ποιος ξέρει, μη χρεωθούμε τίποτα παραπάνω. Τελικά… Κούβα… Ακόμη και στην παράδοση, χαλαροί ρυθμοί. Δύο ωρίτσες περιμέναμε, με άδειο στομάχι και χωρίς νερό. Είπαμε, αν δεν έχεις υπομονή, θα αποκτήσεις εκεί, με διαδικασίες “fast track”.\nΟ έλεγχος που έκαναν στην παράδοση του αυτοκινήτου ήταν ο ελάχιστος δυνατός, θα έλεγα. Πήραμε πίσω την εγγύηση που είχαμε δώσει και μετά, τι άλλο; Φαγητό στα γρήγορα σε εστιατόριο δίπλα στην Paseo de Marti, και περπάτημα παραλιακά στη Malecon μέχρι το διαμέρισμά μας. Σκεφτήκαμε να πάρουμε coco taxi, αλλά πάντα το περπάτημα κερδίζει σε τέτοιες περιπτώσεις.\nHavana Vieja, εξαιρετική για περπάτημα\nΕίχαμε λοιπόν εκείνη τη μέρα για να δούμε με την ησυχία μας αυτή την πλευρά της πόλης, που τελικά μας άρεσε πάρα πολύ! Οφείλω να το παραδεχτώ, αν πήγαινα ξανά στην Κούβα, εκεί θα έμενα. Καλή η Havana vieja, δε λέω. Όπως μας είχε πει και μία φίλη, είναι καλή εμπειρία για όποιον επισκέπτεται την Αβάνα πρώτη φορά. Προτιμώ όμως χίλιες φορές να μένω στη νέα πλευρά της πόλης και να επισκέπτομαι τα υπόλοιπα απλά για να τα βλέπω.\nΗ πολύ εξυπηρετική οικοδέσποινα μας είπε από πού να αγοράσουμε κουβανέζικο καφέ για να πάρουμε μαζί μας. Ήταν ένα μεγάλο supermarket, ακόμη πιο δυτικά στο Vedado. Είχαμε πάει σ’ εκείνη την περιοχή με ένα από τα διώροφα τουριστικά λεωφορεία, περνώντας και από τη νεκρόπολη Cristobal Colon, αλλά αυτή τη φορά πήγαμε με ένα από τα ταξί που χρησιμοποιούν οι ντόπιοι.\nΠώς να κινηθείς με ταξί στην Αβάνα\nΌχι με τις γυαλιστερές Cadillac που περιμένουν τα δολάρια και ευρώ των τουριστών, αλλά τα πάρα πολλά παμπάλαια αυτοκίνητα που βλέπαμε να κινούνται στους δρόμους και να σταματούν κατά διαστήματα, και μέχρι τότε δεν είχαμε ιδέα πώς γίνεται αυτό.\nΓίνεται με χειρονομίες λοιπόν, όπως και άλλα οδικά σινιάλα στην Κούβα, βλέπε φλας με το χέρι έξω από το παράθυρο κτλ. Μάθαμε ότι για να πάμε εκεί που θέλαμε, θα περιμέναμε στον κεντρικό δρόμο και θα κρατάγαμε σηκωμένα τρία δάχτυλα. Δηλαδή θέλαμε να πάμε προς την τρίτη λεωφόρο. Μπαίνοντας, “Buenos dias” και περίπου το σημείο που θα μας άφηνε. Και πριν βγούμε, δίναμε 10 pesos cubanos το άτομο.\nΚαλό ε; Το βασικό ήταν βέβαια να ξέρεις ότι αυτά τα αυτοκίνητα είναι ταξί-λεωφορεία, κινούνται σε καθορισμένες διαδρομές, βάζουν μέσα 5-6 άτομα, και δε ρωτάς ποτέ πόσο κοστίζει! Αν το κάνεις, το πιάνει με τη μία ο γάτος οδηγός ότι δεν ξέρεις, και δε γνωρίζω τι τιμή θα σου πει. Αν δώσεις όσα δίνουν οι Κουβανοί, θεωρεί ότι ξέρεις, οπότε είσαι μια χαρά! Τα αυτοκίνητα αυτά επιεικώς χάρχαλα, που λένε και στο χωριό μου. Πολύ καυσαέριο, πολλή φασαρία, αλλά αξέχαστη εμπειρία, μας άρεσε αφάνταστα!\nΑγοράσαμε τελικά καφέ Cubita και μία άλλη μάρκα που δε θυμάμαι, επιστρέψαμε σπίτι, κάναμε τις βόλτες μας στην περιοχή. Όμορφα σπίτια, περιποιημένοι δρόμοι, πράσινο, ηρεμία, καθόλου “κυνηγοί τουριστών”. Το απολαύσαμε!\nΕξαιρετικό φαγητό, συγκινητικό αντίο\nΤο ίδιο βράδυ είχαμε κάνει κράτηση για φαγητό στο La Guarida restaurant , ένα από τα γνωστά και ακριβά στην Αβάνα. Ξέραμε όμως ότι είναι στο κέντρο της πόλης, ανάμεσα στην Havana vieja και στη νέα Αβάνα που μέναμε εμείς. Όπως το είχαμε δει τις πρώτες μέρες, αυτό το κέντρο φαινόταν σαν γκέτο σε ταινία για το Σικάγο. Εντάξει, ξέραμε ότι δεν είναι επικίνδυνα τα πράγματα, αλλά δε θέλαμε να πάμε ξανά προς τα εκεί.\nΈτσι, η σπιτονοικοκυρά μας σύστησε το Paladar Decameron, πενήντα μέτρα από εκεί που μέναμε. Για μια ακόμη φορά αποδείχτηκε πολύ καλή στις συμβουλές της! Πολύ καλό φαγητό, διακόσμηση με παλιά ρολόγια τοίχου και σαξόφωνα, ευγενικό προσωπικό, και σε γειτονιά πολύ όμορφη σε σχέση με το κέντρο της πόλης. Ξέρω, το Guarida έχει τη φήμη, αλλά το συγκεκριμένο εστιατόριο θα το επέλεγα ξανά και ξανά! Και μάλιστα πριν μάθω τις κριτικές του. (Που είναι πολύ καλές τελικά).\nΤο καλό ήταν ότι είχαμε άνεση χρόνου και την τελευταία μας ημέρα στο νησί κι έτσι σηκωθήκαμε με την ησυχία μας. Μας περίμενε ένα πολύ γευστικό πρωινό, δίπλα στη μπαλκονόπορτα, με το ελαφρύ αεράκι να δίνει τη νότα του. Παρά τις εκκλήσεις μας να φάει μαζί μας, η Vivian αρνήθηκε. Μετά από λίγο, όταν η Αλιόνα της έδωσε κάποια φορέματα κι άλλα ρούχα, έκλαιγε από τη χαρά της σαν μικρό κοριτσάκι. Μιλήσαμε για την κατάσταση εκεί, τα προϊόντα που δεν μπορούν να αγοράσουν, ήπιαμε κι άλλο καφέ (αχ αυτός ο καφές…)\nΕπιστροφή…γιατί; Πώς; Αχ, Κούβα…\nΏσπου ήρθε η ώρα να πάμε αεροδρόμιο… και, διαπιστώσαμε ότι δε θέλαμε να φύγουμε. Ή, για να το πω καλύτερα, διαπιστώσαμε ότι, παρά τα όσα μας δυσκόλευαν κι εκνεύριζαν, θα θέλαμε να πάμε ξανά.\nΠήραμε ταξί με είκοσι CUC, αντί για τριάντα πέντε που είχαμε πληρώσει σαν αδαείς στην άφιξή μας, πήγαμε στο αεροδρόμιο Jose Marti, κάναμε check in πρώτοι πρώτοι για να πιάσουμε παράθυρο (δώρο άδωρον, νύχτα ταξιδέψαμε και πάνω από τον Ατλαντικό, όχι πλησιάζοντας τη Γροιλανδία και τις ακτές του Καναδά και των Ηνωμένων Πολιτειών όπως στον πηγαιμό μας). Κατόπιν ξοδέψαμε τα τελευταία μας cuc για μαγνητάκια, αφού πληρώσαμε το “χαράτσι”, και μετά… adios… Eπιστροφή στην πραγματικότητα του ίντερνετ, της πιο γρήγορης ζωής και των τόσο διαφορετικών πραγμάτων που καθορίζουν την καθημερινότητά μας… Νοσταλγία.\nΗ Κούβα, μόλις μας είχε προσφέρει δύο εβδομάδες γεμάτες συγκίνηση, εικόνες άλλων εποχών, αυθεντικής ζωής. Θα την έχουμε πάντα στην καρδιά μας, είτε την επισκεφτούμε ξανά, είτε όχι!\nΜερικές σκέψεις, συμβουλές αν θέλετε, ακολουθούν εδώ.\nTags: GR οδικώς πόλη\nPrevious Post Ανατολική Κούβα: Baracoa κι άλλα\nNext Post Roadtrip στην Κούβα: συμπεράσματα και συμβουλές


Ο κινηματογραφικός δοσίλογος που ήταν στην πραγματικότητα αντάρτης - Freepen.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome 1 ΙΣΤΟΡΙΚΑ Ο κινηματογραφικός δοσίλογος που ήταν στην πραγματικότητα αντάρτης\nΟ κινηματογραφικός δοσίλογος που ήταν στην πραγματικότητα αντάρτης\n10/20/2018 11:51:00 μ.μ. 1 , ΙΣΤΟΡΙΚΑ Edit\nΔήμος Σταρένιος, ο τηλεοπτικός «γερο-Λαδάς» που τόσο αγαπούσε εντός πανιού τους τοκογλύφους και τους προδότες, αν και ήταν αριστερός!\n«Μας αγαπάνε οι Γερμανοί. Σαν φίλοι ήρθανε», έλεγε στους Κρητικούς στη «Χαραυγή της Νίκης» ο αξέχαστος καταδότης του σινεμά, αν και εκείνος τους είχε πολεμήσει λυσσαλέα στην πραγματική του ζωή!\nΚαι πόσο καλός ηθοποιός ήταν που έπαιζε πάντα τον προδότη συνεργάτη του κατακτητή, παρά το γεγονός ότι είχε κοντέψει να πεθάνει στην Κατοχή στενάζοντας κάτω από τη γερμανική μπότα.\nΑυτός ήταν όμως ο Δήμος Σταρένιος, ο πλέον πειστικός κακός του ελληνικού σινεμά και της τηλεόρασης, ένας ταλαντούχος και παθιασμένος ηθοποιός που έδωσε ευσυνείδητα το «παρών» στην υποκριτική τέχνη για περισσότερα από 35 χρόνια.\nΟ κινηματογραφικός ρουφιάνος των Γερμανών που δεν πίστευε λέξη απ’ όσα τον έβαζαν να πει μπροστά στις κάμερες ήταν ένας ρομαντικός κομμουνιστής που η αγάπη του για την Αριστερά ξεπερνιόταν μόνο από το πάθος του για το πανί και το σανίδι.\nΟ Νο 1 δοσίλογος του ελληνικού σινεμά ήταν ταυτοχρόνως και ο «γερο-Λαδάς» αρχέτυπο, ο εμβληματικός τσιγκούνης του καζαντζακικού «Ο Χριστός ξανασταυρώνεται» δηλαδή που σφράγισε τον ρόλο στην ομώνυμη μεταπολιτευτική τηλεοπτική σειρά, αλλά και σε θέατρο και κινηματογράφο.\nΧάρη σε αυτόν και την αλησμόνητη υποκριτική του στο κλασικό σίριαλ είναι που πέρασε η λέξη στο καθημερινό λεξιλόγιο του Έλληνα για να περιγράψει τον φιλάργυρο. Κι όμως, αυτός ο ηθοποιός που ερμήνευσε μοναδικά τους ρόλους του δοσίλογου, του κακού και του τοκογλύφου ήταν κομμουνιστής! Ήταν όμως και απίθανος ηθοποιός και όλα σώζονταν από τους τόσους άσους που είχε στην υποκριτική του φαρέτρα.\nΣτην Ελλάδα ήρθε εξάλλου ο Αιγυπτιώτης Σταρένιος αποκλειστικά για να σπουδάσει υποκριτική ως εξαιρετικό ταλέντο. Αν και δεν έγινε ποτέ ο μεγάλος κινηματογραφικός πρωταγωνιστής που υπέθεταν όλοι πως θα γινόταν, έκανε τη δική του καριέρα και πολέμησε τόσο τον κατακτητή όσο και την κοινωνική αδικία από τις τάξεις του ΕΑΜ και του ΚΚΕ αργότερα.\nΟι διώξεις που υπέστη τόσο από τα μεταβαρκιζιανά καθεστώτα όσο και τη Χούντα των Συνταγματαρχών κατά την αμαρτωλή επταετία επηρέασαν αναμφίβολα την επαγγελματική του σταδιοδρομία, μιας και ο αγωνιστής Σταρένιος δεν έκρυψε ποτέ τα πολιτικά του πιστεύω. Και ήταν έτοιμος να πληρώσει το τίμημα ως συνεπής κομμουνιστής μέχρι το τέλος της ζωής του…\nΟ Δημήτρης «Δήμος» Σταρένιος γεννιέται στις 15 Σεπτεμβρίου 1909 στο Κάιρο μέσα σε μεγαλοαστική οικογένεια ελληνικής καταγωγής. Τα πρώτα χρόνια της ζωής του τα περνά λοιπόν στην Αίγυπτο και είναι άνετα οικονομικά, μιας και από το ευκατάστατο σπιτικό δεν έλειπε τίποτα.\nΟ μικρός είχε κολλήσει όμως το μικρόβιο της υποκριτικής και πρωταγωνιστεί πάντα στις σχολικές θεατρικές παραστάσεις. Σε μια τέτοια θα τον δει ο μεγάλος Αιμίλιος Βεάκης, θα κατενθουσιαστεί και θα τον καλέσει να έρθει αμέσως στην Αθήνα για να γίνει θεατρίνος. Και το 1932, ο Δήμος θα κάνει αυτό που τον είχε συμβουλεύσει ο δάσκαλος. Γίνεται μάλιστα αμέσως δεκτός στη Δραματική Σχολή του Εθνικού Θεάτρου ως εξαιρετικό ταλέντο!\nΤο πηγαίο ταλέντο του αναγνωρίστηκε από την πρώτη στιγμή, κι έτσι το θεατρικό του ντεμπούτο θα έρθει στα χρόνια που ήταν ακόμα σπουδαστής. Ως φέρελπις ηθοποιός θα παίξει το 1933 σε μια κομεντί («Ευτυχία» του Μπέρνσταϊν) του θιάσου της Αλίκης Θεοδωρίδου και θα πάρει τις πρώτες του καλές κριτικές.\nΘα βρει μάλιστα αμέσως τη θέση του στο ελληνικό θέατρο και θα γίνει σταθερά στο αθηναϊκό σανίδι αλλά και τους περιπλανώμενους θιάσους. Παρά ταύτα όμως, είμαστε πια στην περίοδο της γερμανικής Κατοχής και ο Δήμος κατάφερνε με το ζόρι να εξασφαλίζει λίγο φαγητό. Τα χρήματα της οικογένειάς του δεν έπαιζαν ρόλο στην εξαθλιωμένη Αθήνα της φτώχιας και της εκμετάλλευσης κι ένα βράδυ θα νικηθεί πάνω στη σκηνή από την πείνα.\nΕρμήνευε τον ρόλο του στο «Απόψε θα γελάσουμε» και σωριάστηκε πάνω στη σκηνή καθώς είχε να φάει κάτι της προκοπής για μέρες και οι δυνάμεις του τον εγκατέλειψαν. Το κοινό πίστεψε μάλιστα πως όσα εκτυλίσσονταν ήταν μέρος του έργου και ξέσπασε σε χειροκροτήματα. Ο Σταρένιος μεταφέρθηκε σε σταθμό πρώτων βοηθειών, όπου τον συνέφεραν και την επόμενη μέρα εμφανίστηκε κανονικότατα στο θέατρο. Η πείνα του όμως ήταν η ίδια…\nΣτα χρόνια της Κατοχής, δραστηριοποιήθηκε στις τάξεις του ΕΑΜ και παρέμεινε μέχρι το τέλος της ζωής του πιστός στα ιδανικά της Αριστεράς. Μεταπολεμικά, το 1945, πρωτοστάτησε στην ίδρυση του αντιστασιακού θιάσου «Ενωμένοι Καλλιτέχνες, πλάι στους Αιμίλιο Βεάκη, Λυκούργο Καλλέργη, Θόδωρο Μορίδη, Τίτο Βανδή, Νάσο Κεδράκα, Αλέκα Παΐζη, Μάνο Χατζηδάκι, Αλέξη Δαμιανό κ.ά.\nΠαρά τον στιγματισμό του όμως ως αριστερού, ήταν τέτοιο το ταλέντο του που οι μεγαλύτεροι θίασοι της εποχής του πρότειναν διαρκώς συνεργασίες. Κι έτσι θα παίξει με όλα τα βαριά ονόματα του νεοελληνικού θεάτρου, από την κυρία Κατερίνα και τη Μελίνα Μερκούρη μέχρι τον Αλέκο Αλεξανδράκη, τον Λάμπρο Κωνσταντάρα και τον Τάκη Χορν…\nΤην ώρα που συνεχίζει κανονικά την τρομερή θεατρική του διαδρομή, το 1943 θα του φέρει και το κινηματογραφικό του ντεμπούτο. Η παρθενική του εμφάνιση στο σελιλόιντ θα έρθει με ένα μικρορολάκι στη «Μάγια την τσιγγάνα» και θα ακολουθήσουν πλήθος ταινιών, τόσο ελληνικές όσο και διεθνείς παραγωγές, μιας και ο Δήμος μιλά καλά αρκετές ξένες γλώσσες.\nΣτις σχεδόν 80 ταινίες που γύρισε από το 1943-1978, συναντάμε κλασικές ελληνικές ταινίες, όπως τα φιλμ «Διαγωγή μηδέν» (1949), «Πικρό ψωμί» (1951), «Για το ψωμί και τον έρωτα» (1959), «Κασιανή» (1960), «Η 7η μέρα της δημιουργίας» (1966), «Οιδίπους τύραννος» (1967), «Κιέρον» (1968), «Τα παιδιά του λιμανιού» (1969), αλλά και γνωστές διεθνείς παραγωγές, όπως «Ο Χριστός ξανασταυρώνεται» (1957), «Ποτέ την Κυριακή» (1960), «Ο λέων της Σπάρτης» (1962), «Αμέρικα Αμέρικα» (1963), «Η Ζωή του Ωνάση» (1978) κ.ά.\nΤον εμβληματικό του δοσίλογο θα τον ενσαρκώσει στο πολεμικό δράμα του Ντίμη Δαδήρα «Η χαραυγή της νίκης» (1971), όταν ως Φραντζέσκος Πετράκης ενημερώνει τον κρητικό λαό πως «μας αγαπάνε οι Γερμανοί, σαν φίλοι ήρθανε»…\nΣε μια άγνωστη πλευρά της καριέρας του, ο Σταρένιος ήταν μέρος του διεθνούς καστ που έφερε για πρώτη φορά στο σινεμά τις περιπέτειες του Τεν-Τεν! Ήταν το 1961 όταν η γαλλο-βελγική παραγωγή «Ο Τεν-Τέν και το Χρυσόμαλλο Δέρας» έκανε μια σειρά γυρισμάτων στον Πειραιά και τα Μετέωρα και εκτός από τον Σταρένιο, παρουσίασε στο ξένο κοινό τον Δημήτρη Μυράτ και τη Δώρα Στράτου με το παραδοσιακό της μπαλέτο. Ο Σταρένιος ερμηνεύει τον Σκουμπίντοβιτς και γράφει εν αγνοία του κινηματογραφική ιστορία!\nΈνας από τους πλέον πειστικούς και χαρακτηριστικούς κακούς του ελληνικού πανιού είχε γεννηθεί. Προδότης, τοκογλύφος, τσιγκούνης και μισάνθρωπος, ο Δήμος θα αφήσει τη δική του σφραγίδα στην εθνική μας κινηματογραφία, δίνοντας ταυτοχρόνως υπόσταση στον καζαντζακικό «γερο-Λαδά». Αυτόν τον ρόλο ερμήνευσε στο θεατρικό «Ο Χριστός ξανασταυρώνεται» που ανέβασε ο Μάνος Κατράκης το 1956, αυτόν επανέλαβε στην κινηματογραφική μεταφορά του Ζιλ Ντασέν την επόμενη χρονιά («Ο Χριστός ξανασταυρώνεται» - 1957) και αυτόν έβαλε σε κάθε σπίτι το 1975 στην τηλεοπτική προσαρμογή του Βασίλη Γεωργιάδη. Αυτή ήταν η θρυλικότερη ερμηνεία του, ένα έργο ζωής που άφησε κληρονομιά ως υποσημείωση στο αριστούργημα του Νίκου Καζαντζάκη…\nΣτη δεκαετία του 1970 συμμετείχε μάλιστα σε πολλές τηλεοπτικές σειρές της κρατικής τηλεόρασης. Αναφέρουμε ενδεικτικά τις «Κεκλεισμένων των θυρών» (1972), «Κατοχή» (1973), «Χωρίς ανάσα» (1973), «Φωτεινή Ζάρκου» (1975), «Ο Χριστός ξανασταυρώνεται» (1975), «Γιούγκερμαν» (1976), «Το ταξίδι» (1976), «Υποψίες: Ξενοδοχείον πολυτελείας» (1977), «Υποψίες: Η απαγωγή» (1978), «Συνταγματάρχης Λιάπκιν» (1979), «Τα παλιόπαιδα τ’ ατίθασα» (1980)…\nΣτο διάστημα της θεατρικής του καριέρας που απλώθηκε σε τέσσερις δεκαετίες προσφοράς (1933-1973), ο Σταρένιος έπαιξε με πολλούς αξιόλογους ηθοποιούς μας, όπως οι Λάμπρος Κωνσταντάρας, Μάρω Κοντού, Λάκης Κομνηνός, Γιώργος Φούντας, Λυκούργος Καλλέργης, Πέτρος Φυσσούν, Αιμιλία Υψηλάντη, Ντίνος Ηλιόπουλος, Δημήτρης Χορν κ.ά.\nΑπό το πολυαγαπημένο του σανίδι άρχισε να αποσύρεται σταδιακά το 1973, κι αυτό μόνο για λόγους υγείας. Η σοβαρής μορφής αγγειοπάθεια από την οποία υπέφερε τον ανάγκασε να σταματήσει το θέατρο το 1977. Την επόμενη χρονιά θα κάνει και τον τελευταίο του ρόλο στο σινεμά, ως Καζάκος στον «Έλληνα μεγιστάνα» (1978)…\nΌταν έγινε δεκτός στον θίασο της κ. Κατερίνας το 1936, όπου και παρέμεινε για πολλά χρόνια, εκεί δεν θα έβρισκε μόνο μια μόνιμη θεατρική στέγη αλλά και τη γυναίκα της ζωής του, την επίσης αγαπημένη ηθοποιό Νίνα Βαρβέρη-Σταρένιου. Οι δυο τους έμειναν για πάντα μαζί και μόνο ο θάνατος του Δήμου στάθηκε ικανός να τους χωρίσει. Το ζευγάρι δεν απέκτησε παιδιά.\nΣτην προσωπική του ζωή, ο κομμουνιστής Σταρένιος δεν έκρυψε ποτέ τα πολιτικά του πιστεύω, ακόμα και σε εποχές ταραγμένες. Κι έτσι στην περίοδο της Χούντας η συμμετοχή του στις αναγκαστικά κρατικά χρηματοδοτούμενες κινηματογραφικές ταινίες, αλλά και στις παραστάσεις του Εθνικού Θεάτρου, ήταν απαγορευμένες. Ο Σταρένιος ήταν τόσο στιγματισμένος από το καθεστώς που ούτε η αναφορά του ονόματός του δεν επιτρεπόταν!\nΗ απαγόρευση αυτή γέννησε, όπως ήταν επόμενο, κωμικοτραγικές καταστάσεις στο γυαλί. Αν κάποιος παρουσιαστής έκανε το λάθος να μιλήσει για τον Σταρένιο και καθώς ήταν δύσκολο τότε να κοπεί η εικόνα, κοβόταν απλώς ο ήχος. Κι έτσι ο θεατής μπορούσε να διαβάσει στα χείλη του παρουσιαστή το όνομα του Σταρένιου, όχι όμως και να το ακούσει. Αυτό το ήξερε καλά ο Φρέντυ Γερμανός που αναφέρθηκε συμπτωματικά στον Δήμο και είδε τη λογοκρισία να του κόβει τη φωνή!\nΟ Σταρένιος ήταν ένας ρομαντικός κουμουνιστής και δεν εκτιμούσε καθόλου τη διάσπαση του ΚΚΕ, υποστηρίζοντας διαχρονικά την επανένωση των αριστερών τάσεων. Όσοι τον ήξεραν, ομολογούσαν πως ήταν ένας ιδιαιτέρως γλυκός και ευγενικός άνθρωπος, ένας σωστός καλλιτέχνης που κοιτούσε αποκλειστικά τις ερμηνείες του. Μπορούσε εξάλλου να περνά με άνεση από το δράμα στην κωμωδία και να ενσαρκώνει τόσο τον ραδιούργο και συνωμότη όσο και το δειλό ανθρωπάκι που κάνει τα πάντα για να επιβιώσει.\nΈνα περιστατικό που διηγούνταν ο Βασίλης Καΐλας αποκάλυπτε πόσο γλυκός ήταν ως άνθρωπος. Στον «Άσωτο» λοιπόν, ο Βασιλάκης έπρεπε να του φωνάξει με μίσος «στον αγύριστο, μπαρμπα-Συμεών, στον αγύριστο», γιατί ο Σταρένιος υποδυόταν τον τοκογλύφο που ήθελε να πάρει το μαγαζί του ανθρώπου που είχε αναλάβει να μεγαλώσει τον Καΐλα. Ο Βασιλάκης είπε την ατάκα του με τέτοια θέρμη και μίσος που ο Σταρένιος πολύ στενοχωρήθηκε! Κάθε φορά που έβλεπε το παιδί, το ρωτούσε με παράπονο «γιατί, βρε Βασιλάκη μου, γιατί μου το είπες έτσι; Τι σου έχω κάνει;», κι ο μικρός του έλεγε με στοργή πως δεν τον μισούσε αληθινά, αλλά όλα έγιναν για τις ανάγκες των γυρισμάτων!\nΟ Δήμος Σταρένιος έφυγε από τον κόσμο στις 23 Οκτωβρίου 1983, σε ηλικία 74 ετών, ως ένας αξιόλογος ηθοποιός, αγωνιστής πολίτης και μαχητικός άνθρωπος που δεν δείλιασε στιγμή και δεν λογάριασε πείνα, κακουχίες και διώξεις για να υπερασπιστεί με σθένος τις επιλογές του…


Πήρε εκδίκηση η Μάντσεστερ, 1-0 τη Λίβερπουλ (video) - Onsports.gr\nOnsports Team\t25 Σεπτεμβρίου 2013, 23:36\nΠήρε εκδίκηση η Μάντσεστερ, 1-0 τη Λίβερπουλ (video)\nΑπαντήσεις έδωσε η Μάντσεστερ Γιουνάιτεντ για τον τρίτο γύρο του Λιγκ Καπ Αγγλίας, όπου επιβλήθηκε 1-0 της Λίβερπουλ στο «Ολντ Τράφορντ».\nΤο να ηττάται μία ομάδα με το βαρύ 4-1 στο μεγάλο ντέρμπι της πόλης σίγουρα δεν είναι καθόλου τιμητικό. Η Μάντσεστερ Γιουνάιτεντ, μέχρι στιγμής στη σεζόν, στα μεγάλα παιχνίδια είχε δείξει κατώτερη των περιστάσεων, καθώς εκτός από την πρόσφατη συντριβή της από τη Μάντσεστερ Σίτι, στις αρχές του πρωταθλήματος, είχε γνωρίσει την ήττα και από τη Λίβερπουλ στο «Άνφιλντ» με 1-0.\nΈτσι, για τον τρίτο γύρο του Λιγκ Καπ Αγγλίας, φιλοξενώντας τους «κόκκινους» στο «Ολντ Τράφορντ» δεν μπορούσε να είχε άλλο στόχο, εκτός από την κατάκτηση της νίκης και της πρόκρισης στην επόμενη φάση του θεσμού.\nΑυτή, ήρθε με πολύ δύσκολο τρόπο επικρατώντας 1-0, κάτι που θα της ανεβάσει τη ψυχολογία για τη συνέχεια της σεζόν. Στο πρώτο μέρος η Λίβερπουλ πατούσε καλύτερα στον αγωνιστικό χώρο και έδειχνε πιο κοντά στο να φτάσει στο γκολ.\nΠαρόλα αυτά, οι «κόκκινοι διάβολοι» στο ξεκίνημα του δευτέρου μέρους και τα πρώτα δευτερόλεπτα αυτού, έφτασε στο γκολ με τέρμα του Ερνάντεζ το οποίο αποδείχθηκε αρκετό για να της δώσει και τη μεγάλη πρόκριση, καθώς στη συνέχεια δεν απειλήθηκε ιδιαίτερα από την αντίπαλό της και έτσι πανηγύρισε τη μεγάλη πρόκριση.


2017 HP EliteBook 2540p Notebook, Core i7 2.13GHz, 120GB, επεκτάσιμη μέχρι 8GB μνήμης, DVD-RW, 12-Ιντσών widescreen οθόνη - Φορητοί υπολογιστές Blog\nHP EliteBook 2540p Notebook, Core i7 2.13GHz, 120GB, επεκτάσιμη μέχρι 8GB μνήμης, DVD-RW, 12-Ιντσών widescreen οθόνη, Καταχωρήθηκε από το Microsoft Εξουσιοδοτημένο Refurbisher\nΕυέλικτες επιλογές ΑΠΟΔΟΣΗΣ Διαμορφώστε το HP EliteBook 2540p να ανταποκρίνονται καλύτερα στις ανάγκες σας. Επιλέξτε ένα πλήρη απόδοση, επεξεργαστή πρότυπο τάσης και 7200 rpm σκληρό δίσκο για μέγιστη απόδοση. Εναλλακτικά, να αποκτήσουν την ευκολία ενός οπτικού δίσκου ή μια δευτερεύουσα μονάδα σκληρού δίσκου με την επιλογή ενός επεξεργαστή χαμηλής τάσης και ένα 5400 rpm σκληρό δίσκο. Και οι δύο διαμορφώσεις προσφέρουν την τεχνολογία Intel vPro, έτσι ώστε να μπορούν να παρακολουθούν από απόσταση, διάγνωση, και υπολογιστές επισκευής μέσω δικτύου, ακόμη και αν το λειτουργικό ένα σύστημα είναι εκτός λειτουργίας ή είναι απενεργοποιημένη. Η HP EliteBook 2540p προσφέρει επίσης πολλαπλές λύσεις μπαταρίας για μέγιστη ευελιξία. newegg ΒΙΟΜΗΧΑΝΙΚΟΣ ΣΧΕΔΙΑΣΜΟΣ Ξεκινώντας από μόνο 3.38 lb (1.53 kg), η HP EliteBook 2540p διαθέτει βουρτσισμένο περίβλημα οθόνης από αλουμίνιο με φινίρισμα πλατίνας χρώμα. Η επιχείρηση στιβαρή κατασκευή και το HP DuraCase βοηθούν στην προστασία φορητό υπολογιστή σας από τη φθορά και το σχίσιμο. Είναι σχεδιασμένο για να ανταποκρίνεται στα αυστηρά στρατιωτικά πρότυπα (MIL-STD 810G) για δόνηση, σκόνη, υγρασία, υψόμετρο, και υψηλής θερμοκρασίας. Το αδιάβροχο πληκτρολόγιο με αποχετεύσεις βοηθά στην προστασία των ευαίσθητων ηλεκτρονικών και τα βασικά συστατικά από μικρές διαρροές, ενώ DuraKeys HP προστασία του τερματισμού στα πλήκτρα.\nIntel® CoreTM i7-640LM επεξεργαστή (2.13 GHz, 4 MB L3 cache)\n160 GB 5400 rpm 1,8 ιντσών SATA II\nHP EliteBook 2540p Notebook, Core i7 2.13GHz, 120GB, επεκτάσιμη μέχρι 8GB μνήμης, DVD-RW, 12-Ιντσών widescreen οθόνη, Καταχωρήθηκε από το Microsoft Εξουσιοδοτημένο Refurbisher εκτός 5 με βάση το αξιολογήσεις.\nHP Laptops Φορητοί υπολογιστές HP EliteBook 2540p Notebook, Core i7 2.13GHz, 120GB, επεκτάσιμη μέχρι 8GB μνήμης, DVD-RW, 12-Ιντσών widescreen οθόνη, Καταχωρήθηκε από το Microsoft Εξουσιοδοτημένο Refurbisher\n← HP Chromebook 14 (Χιονάτη) Dell Inspiron 15 5000 Σειρά i5547-3750sLV 15-ιντσών φορητό υπολογιστή →


«Βρίσκομαι δέσμιος στις λέξεις εσαεί» - Εργασία Συν\nΤο απόγευμα της Παρασκευής 20 Απριλίου 2018, στην αίθουσα εκδηλώσεων του Επιμελητηρίου Δράμας, πραγματοποιήθηκε η παρουσίαση της ποιητικής συλλογής «Εγώ δεν είμαι ποιητής» του πρώην Υπουργού Δικαιοσύνης, πρώην Προέδρου του Δικηγορικού Συλλόγου Αθηνών και πρώην Προέδρου της Ολομέλειας των Προέδρων των Δικηγορικών Συλλόγων της χώρας κ. Αντώνη Ρουπακιώτη.\nΣτην εκδήλωση, η οποία διοργανώθηκε από το Δικηγορικό Σύλλογο Δράμας, μίλησαν για την ποιητική συλλογή του κ. Ρουπακιώτη οι δικηγόροι κ. Πολύνα Μπανά και κ. Θεόφιλος Ξανθόπουλος, ενώ ποιήματα από τη συλλογή διάβασε η δικηγόρος κ. Έφη Ζάννη.\nΝωρίτερα την ίδια ημέρα (Παρασκευή 20 Απριλίου) πραγματοποιήθηκε συνέντευξη τύπου, με τη συμμετοχή του κ. Αντώνη Ρουπακιώτη, του Προέδρου του Δικηγορικού Συλλόγου Δράμας κ. Αναστάσιου Πούλιου και των δικηγόρων κ. Ζάννη και κ. Ξανθόπουλου.\nΟ Πρόεδρος του Δικηγορικού Συλλόγου κ. Πούλιος, στις δηλώσεις του στα τοπικά Μ.Μ.Ε., ανέφερε: «Ο Δικηγορικός Σύλλογος Δράμας με ιδιαίτερη τιμή και χαρά έχει καλέσει τον κ. Αντώνη Ρουπακιώτη αυτή τη φορά με μια διαφορετική ιδιότητα. Παρόλο που ο τίτλος του βιβλίου του είναι “Εγώ δεν είμαι ποιητής”, η πολυσχιδής προσωπικότητα του ίδιου καταδεικνύει ότι και στο χώρο της ποίησης κάνει το τόλμημα αυτό, το οποίο, κατά την προσωπική μου άποψη, είναι ιδιαίτερα πετυχημένο». «Ο φίλος της Δράμας Αντώνης Ρουπακιώτης μας έχει τιμήσει πολλές φορές με την παρουσία του, σε διάφορες εκδηλώσεις. Να θυμίσω ότι στα εορταστικά 100 χρόνια του Δικηγορικού Συλλόγου Δράμας ήταν ο επίσημος καλεσμένος μας», πρόσθεσε ο κ. Πούλιος.\nΟ δικηγόρος και πρώην Πρόεδρος του Δικηγορικού Συλλόγου Δράμας κ. Ξανθόπουλος αναφέρθηκε «διαρκή σχέση που έχει με Αντώνη Ρουπακιώτη, είτε ως συνάδελφοι, είτε ως ιδεολογικά συνοδοιπόροι, είτε ως άνθρωποι που μοιραζόμαστε κοινές ανησυχίες και αγωνίες για τη ζωή μας και για την κοινωνία γενικότερα». Παράλληλα, επεσήμανε ότι η παρουσία του στην εκδήλωση είχε ως σκοπό «να φωτίσει μια άλλη πλευρά του ποιητή Αντώνη Ρουπακιώτη, καίτοι ο ίδιος δηλώνει ότι δεν είναι ποιητής».\nΗ δικηγόρος κ. Ζάννη κατά τη διάρκεια της συνέντευξης τύπου ανέφερε για το βιβλίο του κ. Ρουπακιώτη: «Συγκινήθηκα βαθύτατα και ήρθα σε επαφή με πρόσωπα τα οποία βρίσκονται στην ιστορία της Ελλάδας όλα αυτά τα χρόνια. Είναι σημαντικό ότι η λιθογραφία του εξωφύλλου είναι το Ευθύμιου Παπαδημητρίου και του Νικολάου Βεντούρα η δεύτερη εσωτερικά. Μας έφερε δηλαδή σε επαφή με μεγάλους καλλιτέχνες και χαράκτες. Μας έφερε σε επαφή μέσα από αυτό το βιβλίο με τον πολύ γνωστό ποιητή, τον Χρίστο Ρουμελιωτάκη, ο οποίος είχε έρθει στη Δράμα και είχαμε κάνει παρουσίαση της ποιητικής του συλλογής. Επίσης, με τον Αγγουλέ, τον Χιώτη ποιητή, ο οποίος είναι πάρα πολύ σημαντικός ποιητής και πραγματικά είμαι πολύ χαρούμενη που ήρθα σε επαφή με αυτά τα πρόσωπα και με αυτά τα πνεύματα. Με τον Τίτο Πατρίκιο, με τον Χρόνη Μίσσιο, με ανθρώπους δικαστές, όπως τον Τερτσέτη, τον Πολυζωίδη, τον Παύλο Δελαπόρτα, τον Πλασκοβίτη, τον Αντώνη Μιχαλακέα και τόσα πολλά άλλα άτομα και ονόματα, που πραγματικά τα καταγράφει κι έτσι μας δίνει μνήμη. Μας καταθέτει και μας παρακαταθέτει αυτή την μνήμη του όλων αυτών των ανθρώπων, με τον δικό του όμως τρόπο, με τον δικό του φίλτρο».\nΟ ίδιος ο συγγραφέας της ποιητικής συλλογής κ. Ρουπακιώτης, στις δηλώσεις του στα τοπικά Μ.Μ.Ε., σημείωσε για την παρουσία του στη Δράμα: «Δεν ξέρω ποιος τιμά ποιον. Εκείνο που έχει σημασία να πω, ότι πρώτη φορά που κλήθηκα στη Δράμα ήταν πριν από 25 και πλέον χρόνια, να μιλήσουμε τότε και να πούμε τις απόψεις μας για το συνδικαλιστικό δικαίωμα που έχουν οι αστυνομικοί. Ήταν μία εποχή που το συνδικαλιστικό κίνημα αποκτούσε μια νέα υπόσταση, φιλοδοξία να δώσει νέες ποιότητες στην κοινωνική οργάνωση και στη συλλογικότητα. Τις επόμενες φορές ήρθα στη Δράμα με την πρόκληση των παλαιών Προέδρων, του Θωμά Μαργαρίτη, του Θεόφιλου Ξανθόπουλου, του Τάσου Πούλιου, πριν και τώρα άξιων συναδέλφων και Προέδρων, να μιλήσουμε για δικαιικά ζητήματα, για ζητήματα Δικαιοσύνης». Ο κ. Ρουπακιώτης αναρωτήθηκε: «Είναι διαφορετικό ή μήπως δεν είναι;» και πρόσθεσε: «Είναι αλήθεια ότι θα μπορούσε να γράψει κάποιος άρθρα που να είναι καλά ή κακά. Μελέτες που να είναι καλές ή κακές. Και να μιλήσει για τη Δικαιοσύνη, για την κοινωνία, για τα ανθρώπινα, για τον έρωτα, για τις απώλειες, για τις χαρές».\nΌπως είπε η ποιητική συλλογή δεν είναι μια καταγραφή γεγονότων, αλλά «είναι αυτό που αποτελεί την πηγή για να γράψει κάποιος κάτι. Η ύπαρξή του. Η συνύπαρξή τους μέσα σε μια κοινωνία, οι εμπειρίες κι όπως αυτό μεταποιήθηκε στον εσωτερικό του κόσμο και καταγράφηκε στην ποιητική συλλογή. Για αυτό από τα ποιήματα αυτά αναβλύζουν αγωνίες, σκέψεις, ιδέες, απογοητεύσεις, ελπίδες. Όχι με τρόπο διακηρυκτικό, όχι με τρόπο καταγγελτικό. Το βιβλίο κι αυτός που αποτόλμησε να το γράψει δεν έρχεται να διδάξει, δεν ήρθε να καταγγείλει, δεν είναι βιβλιοαγκιτάτορας. Είναι ένα βιβλίο ανθρώπου που πίστεψε κάποια πράγματα και άλλα βγήκαν και άλλα δεν βγήκαν. Που έχει εμπειρίες τι σημαίνει δικαστικό σύστημα. Που έχει εμπειρίες πώς λειτουργούν οι θεσμοί. Που έχει προσωπικές σχέσεις που τον ανέβασαν. Που έχει προσωπικές σχέσεις που του έδωσαν μια νέα συνδρομή πάντα να ελπίζει, πάντα να πιστεύει».\nΑκόμη, ο κ. Ρουπακιώτης τόνισε: «Δεν ήρθα να διδάξω ποιητική τέχνη, ποιητική γραφή. Η ποιότητά του ως ποιητική γραφή δεν θα κριθεί από μένα. Θα κριθεί από εσάς». «Ο τίτλος “Εγώ δεν είμαι ποιητής” μπορεί να κρύβει μια αυτογνωσία. Μπορεί να κρύβει μια αυτοσυγκράτηση. Μπορεί να κρύβει ίσως και μια αλαζονεία. Αλαζονεία γιατί συνοδεύεται από την αγωνία να σκάψει αυτός που το έγραψε πιο βαθιά. Και να πει κάποιες αλήθειες. Είμαι ο μόνος; Ευτυχώς όχι. Ελπίζω να με κρίνετε ότι είμαι ένας από αυτούς που σκάβουν και λένε αλήθειες. Πώς λειτουργεί η κοινωνία μας, το Κοινοβούλιό μας, οι θεσμοί, το δικαστικό σύστημα. Πώς διορθώνονται οι ανθρώπινες σχέσεις. Οι ανθρώπινες σχέσεις μεταξύ μας. Από σχέσεις συμβίωσης έως οι ερωτικές. Αυτά, λοιπόν, μπορεί να ήταν τα στοιχεία που κάπου να οδήγησαν να γράψω ως τίτλο “Εγώ δεν είμαι ποιητής”», πρόσθεσε ο πρώην Υπουργός Δικαιοσύνης και πρώην Πρόεδρος του Δικηγορικού Συλλόγου Αθηνών.\n«Λέω και θα κριθώ για αυτό ότι όπως με αμεσότητα είμαι 53 χρόνια νομικός υπερασπιστής, όπως με αμεσότητα επιχείρησα να προσθέσω και θα κριθώ για το δικηγορικό κόσμο και τη λειτουργία του δικαστικού συστήματος, με την ιδιότητα του Προέδρου. Όπως με αμεσότητα επιχείρησα και θα κριθώ για έναν μόνο χρόνο σε απελπιστικά δύσκολες συνθήκες και ενδοκυβερνητικές σχέσεις ως Υπουργός, με την ίδια αμεσότητα κρουνηδόν βγήκαν και τα ποιήματα αυτά. Μέσα σε 9 μέρες, ενώ βρισκόμαστε στην Άνδρο» δήλωσε ο κ. Ρουπακιώτης, ο οποίος υπογράμμισε: «Για αυτό λέω στο εναρκτήριο ότι είναι ίσως μια τρέλα γεροντική που την πληρώνω. Για αυτό βρίσκομαι δέσμιος στις λέξεις εσαεί».


10/02/2017 στις 10:00\nΓειά σου! Επιτέλους έφτασε η τελευταία μέρα της εβδομάδας, Παρασκεύη λοιπον, και σου έχουμε ετοιμάσει μια playlist… φωτιά!\nΕπειδή ξέρουμε καλα πόσο πολύ σου αρέσουν τα ελληνικά και ιδιάιτερα τα πιο… vintage και 90’s, επιμεληθήκαμε μια λίστα που θα σε ξεσηκώσει και θα σε κανει να μην θες να μείνεις σπίτι το βράδυ!\nΤραγούδια για να ακούσεις πριν βγεις\n1. Γιώργος Αλκαίος και… όλα τα πέταξα! Βάλε ένταση, στο επιτρέπουμε!\n2. Δεσποινα Βανδή και Γιώργος Μαζωνάκης σε ένα απο τα κομμάτια που μάθαμε απ’ εξω! Αμάν, αμάν, αμανεε\n3. Δεν θα μπορούσαμε να έχουμε αφιέρωμα στα 90’s ελληνικά και να λείπει αυτό.\n4. Φυσικά και δεν γινόταν να αφήσουμε εκτός τον κορυφαίο έλληνα σταρ!\n5. Σου δίνουμε την λέξη, μαντεύεις το τραγούδι; Μωρό μου….\n6. Μεγάλη επιτυχία από Άντζυ Σαμίου και… αγοράκι μου στο τέλος θα το δεις, κοριτσάκι σαν και μένα δεν βρεις…\n7. Κλείνουμε το αφιέρωμα μας με αυτό το ντουέτο και με τις… κατάλληλες προυποθέσεις για να περάσεις ένα τρομερό Σαββατοκύριακο!\nΣου άρεσε το αφιέρωμα μας; Περιμένουμε τα σχόλια σου!\nbest of internetGGM αφιέρωματραγούδια για να ακούσεις πριν βγεις\nΛουκιανός Κηλαηδόνης - Η ζωή μου ένα πάρτυ | GGM Αφιέρωμα


Έφαγε πόρτα η Χρυσή Αυγή στο Ηράκλειο! Ξεσηκώθηκαν οι κάτοικοι! - MySalonika\nΈφαγε πόρτα η Χρυσή Αυγή στο Ηράκλειο! Ξεσηκώθηκαν οι κάτοικοι!\nΞεσηκωμός επικράτησε, νωρίτερα το μεσημέρι, στα Αμιρά της Βιάννου Ηρακλείου όταν κάτοικοι της περιοχής αντέδρασαν εντονότατα στο άκουσμα της είδησης ότι στα “καμμένα” της περιοχής επρόκειτο να περιοδεύσουν μέλη της “Χρυσής Αυγής”!\nΠλήθος κατοίκων όπως γράφει το cretalive.gr βγήκαν από τα σπίτια τους και συγκεντρώθηκαν στην κεντρική πλατεία προκειμένου να εμποδίσουν την πορεία. Άμεσα κινητοποιήθηκαν η Ένωση Θυμάτων Ολοκαυτώματος Δήμου Βιάννου, η Δημοτική Αρχή, πολίτες και φορείς της περιοχής, που έκαναν σαφές σε κάθε κατεύθυνση ότι ο λαός της Βιάννου, του δεύτερου μεγαλύτερου σε αριθμό θυμάτων Ολοκαυτώματος στην Ελλάδα δεν θα επιτρέψει στα μέλη της Χρυσής Αυγής να περιοδεύσει στον τόπο θυσίας.\nΜε δήλωσή του, ο πρόεδρος της Ένωσης Θυμάτων, Αριστομένης Συγγελάκης, επισήμανε ότι “δεν είναι δυνατόν σε χώματα ιερά, όπου χύθηκε αίμα από τους Γερμανούς κατακτητές, να περιοδεύουν άνθρωποι με τέτοιες φασιστικές αντιλήψεις”.\nGreek Poker Tour Θεσσαλονίκης με έπαθλο 100.000 ευρώ!\nΗ οροθετική ιερόδουλη εργαζόταν σε παράνομο οίκο ανοχής που είχε σφραγιστεί επτά φορές


Λαϊκή Αντίσταση - Αριστερή Αντιιμπεριαλιστική Συνεργασία: Η απεργία στα Χανιά\nΗ απεργία στα Χανιά\nΜε συμμετοχή 1000 περίπου ατόμων πραγματοποιήθηκε η απεργιακή συγκέντρωση στην πλατεία της Δημοτικής αγοράς που διοργανώθηκε από το Εργατικό Κέντρο Χανίων και το Νομαρχιακό τμήμα της ΑΔΕΔΥ. Μια συγκέντρωση από την οποία απουσίαζαν τα πανό των σωματείων. Απ’ τους εκπαιδευτικούς μόνο οι καθηγητές σε διαθεσιμότητα συμμετείχαν με πανό. Παρόλο που ήταν απεργία τουφεκιά, όπως επεδίωξαν οι ΓΣΕΕ και ΑΔΕΔΥ χωρίς προοπτική, η αγωνία και η οργή κατέβασαν τους εργαζόμενους στο δρόμο. Οι εργατοπατέρες στις ομιλίες τους όπως το συνηθίζουν τα έβαλαν με τους εργαζόμενους, επειδή δεν τους ακολουθούν.\nΤο ΠΑΜΕ παρέμεινε πιστό στην ξεχωριστή συγκέντρωση, αν και το εργατικό κέντρο Χανίων συμμετείχε στη συγκέντρωση του ΠΑΜΕ στην πλ. Συντάγματος την 1η Νοέμβρη.\nΗ Πρωτοβουλία ΑΝΤΙΣΤΑΣΗΣ επί μια βδομάδα προπαγάνδιζε την απεργία με μοίρασμα προκήρυξης σε εργασιακούς χώρους, στο νοσοκομείο Χανίων, στο Δήμο, σε υπηρεσίες και στην πόλη των Χανίων. Κάλεσε σε προσυγκέντρωση στο Δημαρχείο Χανίων. Στην διαδήλωση συμμετείχε με μπλοκ που πλαισιώθηκε από εργαζόμενους και νεολαίους.Με ομιλία του, στην πλ. Αγοράς, μέλος της Πρωτοβουλίας Αντίστασης ανάδειξε την αναγκαιότητα οι εργαζόμενοι να πάρουν την υπόθεση της πάλης τους στα δικά τους χέρια κόντρα στην ηττοπάθεια, το συμβιβασμό, τις εκλογικές αυταπάτες. Κατήγγειλε τις συμβιβασμένες συνδικαλιστικές ηγεσίες και έθεσε το ζήτημα των κινδύνων που υπάρχουν από τον πιο σφιχτό εναγκαλισμό της χώρας στα ιμπεριαλιστικά πολεμικά σχέδια και από την ύπαρξη και λειτουργία των βάσεων στον τόπο μας. Για να δεθούν οι αγώνες για τα δικαιώματα στη δουλειά και τη ζωή, με την πάλη ενάντια στην ιμπεριαλιστική εξάρτηση.


OEM.gr - Χτίζοντας τον πρώτο μας Ryzen υπολογιστή\n( 81 ψήφοι )\nΣυνταξη / Επιμελεια: Θεόδωρος Χατζηκώστας\t|\t05 Αυγουστου 2017\nΣε αυτό το άρθρο θα παρουσιάσουμε την συναρμολόγηση και τα παραλειπόμενα του πρώτου μας Ryzen συστήματος που συνοδεύεται από μερικά πληθωρικά περιφερειακά όπως το καταπληκτικό Samsung M.2 960 Evo των 500GB! Είστε έτοιμοι για τόση ταχύτητα;\n(για όσους βαριούνται να διαβάζουν! :D)\nΟ προκάτοχος του Ryzen συστήματος που παρουσιάζουμε, ήταν ένας Core i7-3820 πάνω σε ένα s2011 board. Συγκρίνοντας λίγο τις επιδόσεις η αναβάθμιση στον Ryzen 1600 δεν μοιάζει εκ πρώτης όψεως ως αναγκαία.\nΚαι όμως. Δεν είναι τόσο η ωμή ισχύς του επεξεργαστή, είναι όλα τα άλλα τριγύρω του. Είναι οι σύγχρονες DDR4 μνήμες, οι USB3.1 gen2 θύρες και κυρίως το M.2 slot.\nΌσοι λ.χ. έχετε διαβάσει προηγούμενα άρθρα θα θυμάστε πως τα M.2 drives έχουν θέματα με παλαιότερα boards και χρειάζονται πατέντες, πατέντες που σε γενικές γραμμές δεν είναι ούτε ευχάριστες ούτε εγγυημένες.\nΤα χαρακτηριστικά του υπολογιστή που χτίσαμε έχουν ως εξής:\nΕπεξεργαστής: AMD Ryzen 1600, 6cores, 12 threads\nΜητρική: Asus Prime B350-Plus\nΜνήμη: Patriot Viper 16GB (2x8GB kit) DDR4 2400MHz\nΑποθήκευση: Samsung 960 Evo M.2 500GB\nΚάρτα γραφικών: Asus GTX1050Ti OC 4GB GDDR5\nΌλα τα παραπάνω μπήκαν σε ένα ταπεινό Corsair κουτί, μαζί με ένα DVDRW και ο μόνος επιζών της αναβάθμισης ήταν ένα παλιό-καλό Thermaltake τροφοδοτικό των... 1500W.\nΚάποιοι ίσως θεωρήσουν αδύναμο τον επεξεργαστή, άλλοι την μητρική και το B chipset άλλοι την μνήμη και πολλοί την κάρτα γραφικών. Η αλήθεια είναι πως προσπαθήσαμε να στοχεύσουμε στο καλύτερο value-for-money σύστημα. Αυτό σήμαινε αυτόματα όχι σε οτιδήποτε πάνω από τον 6-πύρηνο Ryzen. Ο 1600άρης αγγίζει χαλαρά τις συχνότητες του 1600X αν κάποιος έχει όρεξη για overclocking και φυσικά κοστίζει λιγότερο ενώ διαθέτει τον «μανίσιο» ανεμιστήρα για όσους βαριούνται τις αναζητήσεις υδρόψυξης.\nΟύτε για την μητρική θα χρειάζονταν να ξοδευτεί μια δεκάρα παραπάνω. Παρά τις αρχικές μας προσδοκίες, δεν πωλούνται αυτή τη στιγμή μητρικές που να προσφέρουν δύο M.2 slots σε πλήρη ταχύτητα. Στην καλύτερη θα υπάρχει ένα που είναι PCIe x4 και το δεύτερο θα είναι SATA to M.2 και που πιθανώς θα υπάρχει εκεί μόνον για τις φθηνές APUs. Σε απλά Ελληνικά, αν θέλετε να φτιάξετε τον τρελό υπολογιστή με RAID0 σε δύο Samsung 960 Pro, τότε μάλλον θα πρέπει να αγοράσετε τον... Threadripper που διαθέτει 64 PCIe γραμμές. Από τη στιγμή λοιπόν που θέλαμε να κρατήσουμε το κόστος σε λογικά πλαίσια, ένα «απλό» B350 chipset based board ήταν αρκετό.\nΟύτε στη μνήμη ψάξαμε για υπερβολές (βλ. 3200MHz) αλλά εκεί αντιμετωπίσαμε θέματα συμβατότητας που θα αναφερθούν παρακάτω. Η κάρτα γραφικών είναι πονεμένη ιστορία. Αρχικά εντοπίσαμε μια απίστευτη προσφορά μιας stock GTX1080 στο 1/2~1/3 της κανονικής τιμής, προσφορά που δυστυχώς δεν προλάβαμε. Έτσι συμβιβαστήκαμε σε μια GTX1050Ti μέχρι τουλάχιστον να βρούμε κάτι αντίστοιχο από AMD ή NVidia πλευρά. Η 1050Ti δεν είναι άσχημη επιλογή. Θα καλύψει τους πάντες στο 100% των παιχνιδιών που κυκλοφορούν εφόσον φυσικά αυτοί δεν θελήσουν να παίξουν κάτι σε 4K resolution!\nΤέλος, το διαμάντι του configuration μας, το M.2 drive της Samsung. Με ονομαστικές ταχύτητες ανάγνωσης/εγγραφής στα 3.200ΜΒ/sec και 1.800MB/sec αντίστοιχα, αποτελεί ένα τέρας απόδοσης. Για όσους δε απορούν γιατί δεν επιλέξαμε το Patriot που παρουσιάσαμε σε προηγούμενο άρθρο, αυτό είχε να κάνει περισσότερο με το γεγονός πως ο συνεργαζόμενος εισαγωγέας δεν είχε φέρει την έκδοση των 500GB και έτσι αφού απευθυνθήκαμε σε τρίτους, επιλέξαμε την λύση της Samsung. Όσον αφορά δε τη χωρητικότητα, αυτή επιλέχθηκε με το σκεπτικό της αποφυγής μείωσης της απόδοσης με το χρόνο. Όσο μεγαλύτερη χωρητικότητα έχει ένα flash μέσο και όσο πιο άδειο παραμένει, τόσο αποφεύγεται η μείωση της απόδοσης του με τον καιρό.\nΕνδεικτικά κόστη (το άρθρο ξεκίνησε να γράφεται πριν... 1 μήνα οπότε οι τιμές λογικά θα έχουν πέσει και άλλο):\nAMD Ryzen 1600: €264\nAsus Prime B350-Plus: €128\nPatriot Viper 16GB (2x8GB kit) DDR4: €138\nSamsung 960 Evo M.2 500GB: €240\nAsus GTX1050Ti OC 4GB GDDR5: €194\nΜαζί με το κουτί και το DVDRW λοιπόν (χωρίς όμως το κόστος τροφοδοτικού) η σύνθεση αυτή τιμολογείται κάτι τις παραπάνω από €1.000. Δεν θα το έλεγε κανείς ούτε φθηνό (για υπολογιστή στις μέρες μας) ούτε ακριβό (για την απόδοση του).\nΘεωρώ πως το πιο περίεργο συναίσθημα στη συναρμολόγηση το βιώσαμε κατά την τοποθέτηση του μικροσκοπικού Samsung M.2 στη πλακέτα, και αυτό γιατί είναι τόσο λιλιπούτειο που σε κάνει να αναρωτιέσαι γιατί υπάρχουν ακόμη οι σκληροί δίσκοι. Εδώ θα πρέπει να αναφέρουμε πως ειδικά για το 960Evo παραγγείλαμε και μια ψήκτρα από χαλκό προκειμένου να κατεβάσουμε την θερμοκρασία λειτουργίας και κατ' επέκταση την μείωση της απόδοσης, καθώς η Samsung χρησιμοποιεί την τεχνική throttling μόλις διακρίνει πως οι θερμοκρασίες πλησιάζουν στο επίπεδο μη αντιστρέψιμης καταστροφής. Δυστυχώς, η Samsung βάζει τα αυτοκόλλητα της στο πάνω μέρος του μέσου, και θα πρέπει είτε να τα αφαιρέσετε (και να χάσετε την τριετή εγγύηση) ή να περάσετε την ψήκτρα χωρίς την ειδική πάστα, κάτι που βασικά είναι μισή δουλειά. Εμείς κάναμε το δεύτερο.\nΌσον αφορά τον Ryzen, έπρεπε να αφαιρέσουμε με ένα κατσαβίδι τις πλαστικές βάσεις της Asus για να τοποθετήσουμε το fan της AMD που χρησιμοποιεί backplate και τέσσερις μεγάλες βίδες. Η διαδικασία δεν κράτησε παραπάνω από ένα με δύο λεπτά. Εδώ θα πρέπει να δώσουμε συγχαρητήρια στην AMD που συνεχίζει να χρησιμοποιεί αυτό το σύστημα κλειδώματος στη μητρική. Από την άλλη πλευρά η Intel συνεχίζει να σπάει τα νεύρα των τεχνικών με τα fans που χώνονται σε μια τρύπα μέσω πλαστικών βυσμάτων. Πρόκειται απλά για μια μη-πρακτική λύση, καθώς συχνά-πυκνά θα βρεθείτε στη δυσάρεστη θέση να ξηλώσετε όλη τη μητρική από το κουτί προκειμένου να τοποθετήσετε σωστά την ψήκτρα.\nΤο μεγαλύτερο σοκ αν μη τι άλλο στην όλη διαδικασία ήταν η εγκατάσταση της κάρτας γραφικών. Το προηγούμενο σύστημα φορούσε μία παλιά-καλή GTX760 που με τη σειρά της, απαιτούσε δύο καλώδια από το τροφοδοτικό (1x8pin και 1x6pin) προκειμένου να τροφοδοτηθεί με τα απαιτούμενα... 170W. Βλέπετε πίσω στο σωτήριο έτος... 2013 οι κάρτες γραφικών κατασκευάζονταν με λιθογραφία 28 νανομέτρων. Η GTX1050Ti από την άλλη κατασκευάζεται στα 14 νανόμετρα, και έχει TDP της τάξης των μόλις 75W. Στην πράξη αυτό σημαίνει πως δεν χρειάζεται επιπλέον καλώδιο από το τροφοδοτικό (ούτε καν ένα των 6 pin) και η όλη τροφοδοσία γίνεται μέσω της PCIe θύρας! Ευτυχώς που το Thermaltake PSU είναι modular και απαλλαχθήκαμε από τα επιπλέον καλώδια!\nΤέλος όσον αφορά τη μνήμη, αυτή αν και έχει προδιαγραφές 2400MHz, η μητρική την κατέβασε στα 2133MHz. Προφανώς χρειάζεται ρύθμιση δια χειρός ή νέο BIOS, στην πράξη δεν ασχοληθήκαμε εκτενώς με το θέμα περιμένοντας κάποια ενημέρωση από την Asus.\nΕγκατάσταση λειτουργικού και drivers\nΟ υπολογιστής πήρε εμπρός χωρίς παρατράγουδα και το πρώτο πράγμα που κάναμε ήταν να αναβαθμίσουμε το BIOS (actually UEFI). Παρότι αυτό συνέβη μέσω ίντερνετ, εμείς πήγαμε ένα βήμα παρακάτω και κατεβάσαμε με το χέρι την beta έκδοση η οποία περιείχε την τελευταία έκδοση του AGESA (1.0.0.6). Τι είναι αυτό;\nΕίναι ο low level μικροκώδικας της AMD που αφορά τον επεξεργαστή και τη συνεργασία του με τις άλλες μονάδες λ.χ. τις μνήμες. Πρόκειται για το BIOS του επεξεργαστή αν θέλετε. Επειδή ακριβώς τόσο οι Ryzen επεξεργαστές όσο και η DDR4 τεχνολογία είναι καινούργια, καλό θα είναι να αναβαθμίσετε την μητρική σας στην τελευταία έκδοση υλικολογισμικού που διατίθεται.\nΑφού εγκαταστήσαμε τα Windows και τα updates, ξεκινήσαμε μετρήσεις. Και εκεί έρχεται το δεύτερο βήμα που κάποιος πρέπει να κάνει: Βελτιστοποίηση. Οι drivers των Windows είναι generic (πολλοί από αυτούς έχουν ημερομηνία του 2006 ακόμη και αν μιλάμε για Windows 10!) οπότε θα πρέπει να εγκαταστήσετε τους τελευταίους ακόμη και εκεί που δεν φαίνεται να είναι αναγκαίο. Τι σημαίνει αυτό πάλι;\nΤα NVMe αποθηκευτικά μέσα που βασίζονται στην M.2 τεχνολογία (ουσιαστικά μιλάμε για μια PCIe x4 θύρα) είναι σχετικά καινούργια. Το πρόβλημα λοιπόν έγκειται πως σε αρκετές περιπτώσεις, τα Windows δεν γνωρίζουν πώς να συμπεριφερθούν στον «δίσκο». Τα περισσότερα προβλήματα παρουσιάζονται λόγω του ότι γράφονται δεδομένα απ' επευθείας στις μνήμες του μέσου (του Samsung 960 Evo στην περίπτωση μας) παρακάμπτοντας την όποια cache RAM διαθέτει αυτό. Αυτό σημαίνει πως το μέσο δεν αποδίδει όπως θα έπρεπε και για να διορθωθεί το πρόβλημα, θα πρέπει να ψάξετε (αν είστε τυχεροί και ο κατασκευαστής νοιάζεται) και να κατεβάσετε τον driver που θα διορθώσει την κατάσταση. Στην περίπτωση του 960Evo, είδαμε σημαντική αύξηση της απόδοσης με την εγκατάσταση του driver της Samsung.\nΕιλικρινά; Αν είχατε ήδη ένα high-end PC, δεν πρόκειται να δείτε ορατές διαφορές σε καθημερινές λειτουργίες όπως σερφάρισμα στο ίντερνετ, κείμενα στο Word, κ.λπ., όλα δείχνουν ίδια είτε έχετε έναν PentiumG με SSD των 550/550 είτε έχετε έναν Ryzen 5/7 με ένα Samsung των 3000/1800. Με αυτό ως σκέψη, το 95% των χρηστών που δεν παίζουν παιχνίδια και δεν τρέχουν βαριά πακέτα δεν χρειάζονται κάτι παραπάνω. Μόλις όμως τρέξετε κάτι τύπου Photoshop με χίλια plug-ins ή ένα Premiere, εκεί αρχίζουν τα ωραία, εκεί ο επεξεργαστής και το αποθηκευτικό μέσο δείχνουν πως κάτι αλλάζει προς το καλύτερο!\nΤα αποτελέσματα των μετρήσεων μας ήταν αναμενόμενα, εκτός από έναν τομέα που το NVMe μέσο έδειχνε να υστερεί κατά 50% σε σχέση με τις μετρήσεις άλλων χρηστών. Το γιατί; Επειδή πραγματικά όλη η Ryzen αρχιτεκτονική βρίσκεται σε μια... beta φάση, δεν είμαστε προς το παρόν σίγουροι.\n...το Samsung Magician:\nΚαι η θερμοκρασία μετά από μερικούς γύρους... ζεστάματος:\nΤα ερωτήματα που γεννιούνται πίσω από ένα τέτοιο άρθρο είναι πάνω-κάτω αναμενόμενα: Αξίζει η αναβάθμιση; Πόση διαφορά υπάρχει; Μήπως είναι υπερβολή και βιασύνη;\nΗ απάντηση είναι απλή: Το αν θα αναβαθμίσει κάποιος τον υπολογιστή του σε ένα configuration όπως το παραπάνω (ή και καλύτερο) εξαρτάται καθαρά από τη φύση της εργασίας του. Για καθημερινή χρήση, πραγματικά ακόμη και ένας PentiumG ή ένας... a6-7300 την κάνει την δουλειά με το παραπάνω. Δώστε σε ένα τέτοιο σύστημα ένα SSD και μπόλικη μνήμη (8/16GB) και θα έχετε καταπληκτική απόδοση στο μισό κόστος. Για να είμαστε ειλικρινείς, ακόμη και ένα Core2Duo να πάρετε με €80 για αυτή τη δουλειά, δεν θα το μετανιώσετε.\nΑν από την άλλη, είστε του gaming, ή των βαριών εφαρμογών (επεξεργασία εικόνας ή video, μουσική κ.λπ.), τότε η αναβάθμιση σε ένα τέτοιο σύγχρονο σύστημα είναι μονόδρομος. Για όσους δε θεωρούν το ποσό των €964 υψηλό, ας μην ξεχνάμε πως το τελευταίο iMac Pro ξεκινάει από τα... $5.000!


Το τέρας του Brexit. Τέρας ακούμε και τέρας δεν βλέπουμε. Μέχρι τώρα, γιατί οι Ολλανδοί έφτιαξαν ένα μπλε μαλλιαρό και ψηλό τέρας και το φωτογράφησαν στο γραφείο του Υπουργού Εξωτερικών με αυτόν (τον Stef Blok) να τρέμει στην θέα του. Η οπτικοποίηση των φόβων έγινε για να βοηθηθούν οι επιχειρηματίες να προετοιμαστούν για την έξοδο της Βρετανίας από την Ε.Ε. (Aad Meijer, Netherlands Foreign Ministry via AP)\nΕνα νέο μαζικό κίνημα. Για άλλη μια ημέρα μαθητές της Ευρώπης διαδήλωσαν για το κλίμα. Μετά τις Βρυξέλλες σειρά είχε το Λονδίνο με τους μαθητές να απολαμβάνουν τον καλό καιρό και να κατακλύζουν τους δρόμους. REUTERS/Simon Dawson\nΟι κλέφτες. Χτύπημα στην καρδιά της Ιαπωνικής παράδοσης ήταν η πρόσφατη κλοπή των Μπονσάι. Ολη η χώρα αναστατώθηκε για την κλοπή των πανάκριβων δένδρων που ήταν ηλικίας μέχρι και 400 ετών. Τα δένδρα αυτά δεν έχουν μόνο υλική αξία, αλλά περισσότερο συναισθηματική, παρότι κανείς δεν μπορεί να αποτιμήσει την αξία της καθημερινής προσφοράς και κόπου των γενεών μιας οικογένειας σε αυτά κάνοντάς τα αναπόσπαστο κομμάτι τους. Στην φωτογραφία ο καλλιεργητής Μπονσάι Seiji Iimura με ένα από τα αριστουργήματά του. EPA/FRANCK ROBICHON\nΠιρουέτα. Ενας Αργυροτσικνιάς αφήνει το νερό στον υδροβιότοπο της Νέας Κίου στο Ναύπλιο. ΑΠΕ-ΜΠΕ/ΜΠΟΥΓΙΩΤΗΣ ΕΥΑΓΓΕΛΟΣ\nΟ επίλογος του Αγίου Βαλεντίνου. Μετά τις τόσες καρδούλες, τους όρκους και τα φιλιά δεν θα υπήρχε καλύτερη φωτογραφία να κλείσει κανείς την γιορτή του Αγίου Βαλεντίνου από αυτή του γηπέδου στο διάλειμμα του αγώνα μεταξύ των Atlanta Hawks και των New York Knicks. Σύμφωνα με το έθιμο στην Kiss cam εμφανίζεται ένα ζευγάρι να φιλιέται που στην συγκεκριμένη περίπτωση ήταν ο πρώην Πρόδρος Jimmy Carter με την σύζυγό του Rosalynn που μετρούν 72 χρόνια κοινής ζωής. (AP Photo/John Bazemore)


ΚΟΙΝΟ ΤΩΝ ΑΙΤΩΛΩΝ ΕΦΗΜΕΡΙΔΑ: Δεκεμβρίου 2009\nΛαγουδερά, Παναγία της Αράκου Κύπρου\nΑναρτήθηκε από http://koinotonaitolon.blogspot.com/ στις 11:42 μ.μ. Δεν υπάρχουν σχόλια:\nΚοκαίνη βάρους 22.117 γραμμαρίων και αξίας άνω του 1 εκατ.ευρώ. κατέσχεσαν άνδρες της Δίωξης Ναρκωτικών Αγρινίου οι οποίοι εντόπισαν την ουσία, συσκευασμένη μέσα σε κοντέινερ που είχε εισαχθεί από την Αργεντινή.\nMετά απο σχετικό έλεγχο στο λιμένα Πειραιά είχε παραληφθεί σφραγισμένο την 18-12-2009 από τον ιδιοκτήτη και οδηγό Δ.Χ.Φ. αυτοκινήτου Έλληνα υπήκοο, 54 ετών, ο οποίος και το μετέφερε τις πρώτες πρωινές ώρες σήμερα στον προαναφερόμενο χώρο παράδοσης.\nΗ κοκαΐνη και το όχημα κατασχέθηκαν, ενώ ο οδηγός συνελήφθη και παραπέμφθηκε στον εισαγγελέα Πρωτοδικών Αγρινίου.\nΔυστυχώς οι φόβοι που υπήρχαν με την χάραξη της Εγνατίας μέσα από την Βάλια Κάλντα και τον φυσικό βιότοπο της καφέ αρκούδας, επαληθεύτηκαν για άλλη μια φορά... Τι κι αν οι υπεύθυνοι υποσχέθηκαν ότι θα πάρουν επιπλέον μέτρα, τι κι αν υψώνονται τείχη και συρματοπλέγματα, το κάλεσμα της φύσης οδηγούν τα σπάνια και απειλούμενα με εξαφάνιση ζώα στο να υπερπηδήσουν τα εμπόδια και να συνεχίσουν την πορεία που τα οδηγεί το ένστικτο. Άλλη μια αρκούδα, η δέκατη φέτος σκοτώθηκε. Ήταν μια ενήλικη θηλυκή 80 κιλών που παρασύρθηκε από αυτοκίνητο, που εξαφανίστηκε.Συνέβηκε στον κόμβο του Αργυροκάστρου, στον κάθετο άξονα Σιάτιστας-Κρυσταλλοπηγής, σε ένα σημείο που αποδεικνύεται κυριολεκτικά καρμανιόλα για τα όμορφα θηρία της Πίνδου, μιας και εκεί έχουν σημειωθεί τα περισσότερα θανατηφόρα τροχαία.Μακάρι οι δυό οργανώσεις που δραστηριοποιούνται στην περιοχή, ο "Αρκτούρος" και η "Καλλιστώ" να βρούνε τον τρόπο ώστε να πιεστεί επιτέλους η Εγνατία Α.Ε. και να κάνει αυτά που πρέπει και που κατά καιρούς έχει υποσχεθεί...\nEκδήλωση μνήμης και τιμής από τους Αγρινιώτες της Αθήνας.\nΑναμνήσεις και θύμισες από τα παλιά ξύπνησε η εκδήλωση που διοργάνωσε ο «Σύλλογος των εν Αθήναις Αγρινιωτών» την Τρίτη 22 Δεκεμβρίου στη Στοά του Βιβλίου, με αφορμή τη συμπλήρωση μισού αιώνα από την ίδρυσή του και 20 χρόνων από τότε που εκδόθηκε για πρώτη φορά το περιοδικό Ρίζα Αγρινιωτών. Σε μια κατάμεστη αίθουσα, το ακροατήριο είχε τη δυνατότητα να ταξιδέψει στο παρελθόν, ανασύροντας μνήμες από τη γενέτειρα, αλλά και από τη 50χρονη πορεία του συλλόγου.\nΗ εκδήλωση άνοιξε με ένα οπτικοακουστικό αφιέρωμα για την ιστορία του Αγρινίου και του συλλόγου το οποίο επιμελήθηκε η Θεοδώρα Υφαντή (μέλος του Δ.Σ.). Χαιρετισμό απηύθυνε η Πρόεδρος Μόλλη Βότση-Αναστασοπούλου, ενώ ο αντίστοιχος του δημάρχου Αγρινίου δεν πραγματοποιήθηκε, αφού ο κ. Παύλος Μοσχολιός δεν μπόρεσε να παραστεί λόγω ενός κρυολογήματος που τον ταλαιπωρεί τις τελευταίες ημέρες.\n«Η ατομική και συλλογική διάσταση στο πρόσωπο. Η συμμετοχή στο Σύλλογο» ήταν το θέμα που ανέπτυξε στη συνέχεια η Καθηγήτρια Δημοσίου Δικαίου στο Πάντειο Πανεπιστήμιο, μέλος των εν Αθήναις Αγρινιωτών, Ανδρομάχη Μαρκαντωνάτου-Σκαλτσά, με τον πρώην Πρόεδρο του συλλόγου Δημήτρη Τζίμα να μιλάει αμέσως μετά για την ιστορία του σωματείου και τα πρώτα χρόνια του περιοδικού. Η εισήγηση του Καθηγητή Βυζαντινής Αρχαιολογίας Αθανάσιου Παλιούρα που ακολούθησε εστίαζε στην προσφορά της Ρίζας στην τέχνη και στον πολιτισμό της Αιτωλοακαρνανίας, ενώ ο κύκλος των ομιλιών έκλεισε με τη Διδάκτορα Νεοελληνικής Φιλολογίας Χρυσούλα Σπυρέλη, η οποία αναφέρθηκε στην ανανέωση του περιοδικού τα τρία τελευταία χρόνια.\nΑπό τις πιο συγκινητικές στιγμές της βραδιάς ήταν η βράβευση όλων των προσώπων που διετέλεσαν Πρόεδροι κατά τη διάρκεια της 50χρονης πορείας του, για την ουσιαστική τους συμβολή στην επίτευξη των καταστατικών του σκοπών. Συνολικά πρόκειται για τα εξής 7 άτομα (τα τρία πρώτα δεν βρίσκονται εν ζωή γι αυτό και τα αναμνηστικά παρέλαβαν συγγενικά τους πρόσωπα) : Σωτήριος Μαρκόπουλος, Αντώνιος Παπαντολέων, Κωνσταντίνος Παπαφώτης, Γρηγόριος Νίκας, Δημήτρης Παπαστόλου, Ελευθέριος Παλαμάς και Δημήτρης Τζίμας.\nΣυντονιστής της εκδήλωσης ήταν ο Γενικός Γραμματέας του συλλόγου Ανδρέας Μπρέσιακας.\nΑξίζει να αναφέρουμε ότι τίμησαν με την παρουσία τους την εκδήλωση τα εξής πρόσωπα: Οι βουλευτές Ανδρέας Μακρυπίδης, Σοφία Γιαννακά, Δημήτρης Σταμάτης και Κώστας Καραγκούνης, ο πρώην υπουργός Χρίστος Βερελής, η αντιδήμαρχος και ο Πρόεδρος του Δημοτικού Συμβουλίου Αγρινίου Κωνσταντίνα Κατσαρή και Γεώργιος Γρίνος αντίστοιχα, ο πολιτευτής και Πρόεδρος του ΤΕΕ Γεώργιος Παπαναστασίου, οι Καθηγητές Πανεπιστημίου Παναγιώτης Κοντός, Θωμάς Κονιαβίτης, Eλευθερία Παπαγιάννη και Δώρα Γαβαλά, ο γλύπτης Θόδωρος, καθώς και ο Πρόεδρος της Ομοσπονδίας Πολιστικών Συλλόγων Ξηρομέρου Δημήτρης Στεργίου.\nΑναρτήθηκε από http://koinotonaitolon.blogspot.com/ στις 11:35 μ.μ. Δεν υπάρχουν σχόλια:\nΟμιλία Υφυπουργού Περιβάλλοντος Θάνου Μωραίτη για τον Προϋπολογισμό\n"Η κυβέρνηση θα οδηγήσει τη χώρα στην ανάπτυξη, χωρίς δεκανίκια"\nTην πεποίθησή του, ότι ο προϋπολογισμός του 2010 οδηγεί στην ανάταξη της οικονομίας, χωρίς να βάζει βόμβα στα θεμέλια της κοινωνικής συνοχής, εξέφρασε από το βήμα της βουλής ο Υφυπουργός Περιβάλλοντος, Ενέργειας και Κλιματικής Αλλαγής Θάνος Μωραΐτης, το μεσημέρι της Τετάρτης 23 Δεκεμβρίου, στο πλαίσιο της συζήτησης του προϋπολογισμού για το 2010.\nΟ Υφυπουργός, τόνισε πως με τον προϋπολογισμό η κυβέρνηση απαντά στα πραγματικά διλλήματα που τίθενται και όχι στα τεχνητά και πως μόνον με ουσιαστικές ανατροπές μπορεί να βρεθούν λύσεις σε μόνιμη βάση, κατηγορώντας παράλληλα, όσους εμφανίζονται σήμερα αμετανόητοι απέναντι στην κατάσταση που οι ίδιοι δημιούργησαν στη χώρα και τους πολίτες\n«Η πραγματική ανατροπή είναι να βρούμε λύσεις σε μόνιμη βάση, να συγκρουστούμε με την διαφθορά, την εισφοροδιαφυγή, την φοροδιαφυγή. Βέβαια υπάρχουν και όλοι αυτοί οι περιφερόμενοι σοφοί … πολλαπλής τηλεοπτικής χρήσεως ….που έχουν συνηθίσει τη χώρα σε έναν ρόλο πελάτη. Έχουν εθιστεί σε ένα τύπο διακυβέρνησης ο οποίος σνομπάρει και βλέπει αφ’ υψηλού τις ανάγκες της κοινωνίας.\nΚάποιοι μάλιστα από αυτούς κατείχαν και θέσεις ευθύνης….\nΕυθύνης όμως απέναντι σε ποιους… Αυτό είναι ένα ερώτημα τελικά…….\nΌχι πάντως ευθύνης απέναντι …σε αυτούς που υπηρετεί ..............\nπατήστε εδώ για να δείτε τη συνέχεια...\nΑναρτήθηκε από http://koinotonaitolon.blogspot.com/ στις 3:15 μ.μ. Δεν υπάρχουν σχόλια:\nΜε τον Υφ. Οικονομίας, Ανταγωνιστικότητας και Ναυτιλίας κ. Σταύρο Αρναουτάκη, συναντήθηκε, ο Νομάρχης Αιτ/νίας Θύμιος Σώκος\nΜε τον Υφυπουργό Οικονομίας, Ανταγωνιστικότητας και Ναυτιλίας κ. Σταύρο Αρναουτάκη, συναντήθηκε, σήμερα (Τετάρτη 23 Δεκεμβρίου 2009) στην Αθήνα, ο Νομάρχης Αιτωλοακαρνανίας Θύμιος Σώκος. Στη σύσκεψη εργασίας των δύο ανδρών, στην οποία συμμετείχαν ακόμη, ο Αντινομάρχης Χρήστος Πετρόπουλος και Διευθυντές υπηρεσιών του Υπουργείου, ο κ. Σώκος ανέλυσε σειρά θεμάτων που απασχολούν την Αιτωλοακαρνανία και άπτονται των αρμοδιοτήτων του κ. Αρναουτάκη, ενώ κατέθεσε και τις θέσεις του, για την αποτελεσματικότερη λειτουργία του Ε.Σ.Π.Α.. Μετά την συνάντηση, ο Νομάρχης Αιτωλοακαρνανίας κ. Σώκος εμφανίσθηκε ικανοποιημένος από το αποτέλεσμα, αφού ο κ. Υφυπουργός υιοθέτησε πλήρως το αίτημα για πολλαπλάσια αύξηση του προϋπολογισμού του προγράμματος ΠΙΝΔΟΣ, που αφορά στην Αιτωλοακαρνανία, προκειμένου να χρηματοδοτηθεί το ολοκληρωμένο πρόγραμμα παρεμβάσεων στους ορεινούς όγκους του Νομού, που έχει υποβάλει η Νομαρχία. Να σημειωθεί ότι ο κ. Αρναουτάκης αντιμετώπισε με θετικό τρόπο και όλα τα άλλα θέματα που συζητήθηκαν και εμπεριέχονται στο γραπτό υπόμνημα που του επέδωσε ο κ. Σώκος, στο οποίο αναφέρονται, μεταξύ άλλων και τα εξής: Κύριε Υπουργέ, «Ο Νομός μας, επιδιώκει ανάπτυξη στηριζόμενη στα συγκριτικά του πλεονεκτήματα. Στην κατεύθυνση αυτή σχεδιάζουμε ολοκληρωμένες παρεμβάσεις σε χωρικές ενότητες, προτείνοντας έργα υποδομών και δράσεις εποικοδομήματος τα οποία θα αποδώσουν άμεσα οικονομικά οφέλη και θέσεις εργασίας στους κατοίκους της περιοχής μας.\nπατήστε εδώ για να δείτε τη συνέχεια..\nΑναρτήθηκε από http://koinotonaitolon.blogspot.com/ στις 3:08 μ.μ. Δεν υπάρχουν σχόλια:\nΤΙ ΛΕΓΑΜΕ ΤΟΝ ΑΠΡΙΛΙΟ ΤΟΥ 2009.......\nΕΡΤ: ΝΑ ΖΗΣΟΥΝ ΤΑ ΚΟΡΟΙΔΑ ΟΙ ΕΛΛΗΝΕΣ ΠΟΥ ΠΛΗΡΩΝΟΥΝ !!! ΔΙΑΒΑΣΤΕ ΠΟΥ ΔΙΝΕΙ ΤΑ ΛΕΦΤΑ ΜΑΣ Η ΕΡΤ!!!\nΤΡΙΑΝΤΑ ΣΧΟΛΕΙΑ ΘΑ ΕΙΧΑΝ ΚΑΤΑΣΚΕΥΑΣΤΕΙ!!!\nΠου δίνει τα λεφτά μας η ΕΡΤ και τι διαδικασία μπορείτε να ακολουθήσετε για να μην πληρώνετε ΕΡΤ μέσω του λογαριασμού της ΔΕΗ.\nH διοίκηση της Ελληνικής Ραδιοφωνίας Τηλεόρασης, ανακοίνωσε με περηφάνια την συμφωνία της με τις δύο κατά τεκμήριο κορυφαίες Ελληνικές ποδοσφαιρικές ομάδες, τον Ολυμπιακό και τον Παναθηναϊκό, για την εξασφάλιση των τηλεοπτικών τους δικαιωμάτων. Ο Ολυμπιακός συμφώνησε στα 14,5 εκατομμύρια ευρώ για την περίοδο 2006-2008, ενώ ο Παναθηναϊκός (σύμφωνα με δημοσιογραφικές πηγές) στα 16 εκατομμύρια ευρώ για το διάστημα 2007-2010. Η είδηση μάλιστα ανακοινώθηκε από τους κρατικούς τηλεοπτικούς & ραδιοφωνικούς σταθμούς ως ΜΕΓΑΛΗ ΕΠΙΤΥΧΙΑ της ΕΡΤ και απαρχή μιας νέας εποχής για το αθλητικό τμήμα της. Τι σημαίνει αυτό για σένα αγαπητέ Έλληνα πολίτη, ποδοσφαιρόφιλε ή μη; Σημαίνει ΠΟΛΥ ΑΠΛΑ ότι καλείσαι να ΠΛΗΡΩΣΕΙΣ 30,5 εκατομμύρια ευρώ (και κάτι ψιλά), ήτοι 10,4 δις δραχμούλες , στην επόμενη 3ετία. Λεφτά τα οποία η (ήδη υπερχρεωμένη από υπεράριθμο προσωπικό και τηλεοπτικά πανηγυράκια) ΕΡΤ δεν υπάρχει περίπτωση να βρει από άλλους πόρους, πλην των μηνιαίων εισφορών σου!! Την στιγμή που ο ΑLPHA (ιδιωτικός σταθμός με πλήρως οργανωμένο τμήμα πώλησης διαφημιστικού χρόνου) κατάφερε φέτος να εισπράξει λιγότερα από 2,3 εκατομμύρια ευρώ για τα αντίστοιχα παιχνίδια του Ολυμπιακού (περίπου 145.000 Ευρώ ανά παιχνίδι), η ΕΡΤ καλείται να εισπράξει τα υπερτριπλάσια απλά για να μην ζημιωθεί!!! Δηλαδή 485.000 Ευρώ ανά αναμετάδοση, κάτι πρακτικώς αδύνατον με βάση το κόστος μονάδας του τηλεοπτικού χρόνου και την διάρκεια της αναμετάδοσης. Τα ίδια φυσικά θα ισχύσουν και για το πακέτο του Παναθηναϊκού. Σημειωτέον ότι ο ανταγωνιστής της ΕΡΤ στα δικαιώματα του Ολυμπιακού (ALPHA ) προσέφερε λιγότερα από 5 εκατομμύρια ευρώ!!!Με άλλα λόγια, η ΕΡΤ προσέφερε 45% περισσότερα από τον ανταγωνιστή , χωρίς ΚΑΝΕΝΑΝ ΠΡΟΦΑΝΗ ΛΟΓΟ για την μεγάλη αυτή διαφορά!!! Η φράση-κλισέ «κοινωνική πρόκληση» σε περιόδους ανέχειας, δυστυχίας & ανεργίας, μάλλον ωχριά! Ο κ. Παναγόπουλος – πρόεδρος της ΕΡΤ- δήλωσε ότι ΑΔΙΑΦΟΡΕΙ για τις αντιδράσεις των πολιτών (βλ. έμμεσων χορηγών και μισθοδοτών) και ότι «το σχέδιο ανάτασης της ΕΡΤ θα προχωρήσει με κάθε κόστος!» Κάθε κόστος λοιπόν; Κανένα πρόβλημα κύριε. Γιατί εγώ ΔΕΝ προτίθεμαι να χρηματοδοτήσω το γαϊτανάκι δημοσίων σχέσεων σας αγαπητέ κύριε διορισμένε κρατικοδίαιτε καναλάρχη.\nΔΕΝ ΞΑΝΑΠΛΗΡΩΝΩ ΣΥΝΔΡΟΜΗ:\nΗ διαδικασία που μπορεί κάποιος να ακολουθήσει για να ΜΗΝ πληρώνει την ΕΡΤ μέσω λογαριασμού της ΔΕΗ έχει να κάνει με την άρνηση αναγνώρισης χρέους. Δηλαδή : Eάν κάποιος σου χρεώνει μια υπηρεσία ή ένα προϊόν που εσύ δεν θέλεις να χρησιμοποιήσεις ( π.χ. τηλεοπτικό πρόγραμμα) μαζί με μια υπηρεσία που αποδέχεσαι και χρησιμοποιείς (π.χ. ηλεκτρικό ρεύμα) με ένα ενιαίο τιμολόγιο, λογαριασμό ή οτιδήποτε μπορείς να ΑΠΑΙΤΗΣΕΙΣ να πληρώσεις ΜΟΝΟ το δεύτερο. Σε περίπτωση που ο πιστωτής δεν δεχτεί την πληρωμή, πηγαίνεις στο Ταμείο Παρακαταθηκών και Δανείων και ΚΑΤΑΘΕΤΕΙΣ μόνο το ΠΟΣΟ της υπηρεσίας που αποδέχεσαι (ηλεκτρικό ρεύμα) και όχι το υπόλοιπο. Το ΤΠκΔ ενημερώνει τον πιστωτή για την κατάθεσή σας και αυτός δεν έχει πλέον δικαίωμα να απαιτεί αυτά τα χρήματα (οπότε και να σου κόψει το ρεύμα). Το υπόλοιπο ποσό ΜΠΟΡΕΙ να το διεκδικήσει δικαστικά!\nΔΡΑΣΤΗΡΙΟΠΟΙΗΘΕΙΤΕ ΛΟΙΠΟΝ. ΚΟΦΤΕ ΤΟΥΣ ΤΗΝ ΣΥΝΔΡΟΜΗ ΝΑ ΣΤΡΩΣΟΥΝ.\nΓΙΑ ΝΑ ΔΟΥΜΕ ΜΕΤΑ ΤΟ ΣΧΕΔΙΟ ΑΝΑΤΑΣΗΣ ΧΩΡΙΣ ΤΗΝ ΤΣΕΠΗ ΤΟΥ ΕΛΛΗΝΑ ΜΕΡΟΚΑΜΑΤΙΑΡΗ ΚΑΙ ΦΟΥΚΑΡΑ !!!\n1. ΣΤΕΙΛΤΕ ΑΥΤΟ ΤΟ ΜΗΝΥΜΑ ΣΤΟΥΣ ΦΙΛΟΥΣ ΤΗΣ ΛΙΣΤΑΣ ΣΑΣ…..\n2. ΜΗ ΤΟ ΚΡΑΤΑΤΕ………..\n3. ΑΠΑΙΤΕΙΣΤΕ ΤΟ ΑΥΤΟΝΟΗΤΟ………….\n4. ΚΑΝΕΙΣ ΔΕΝ ΜΠΟΡΕΙ ΝΑ ΕΙΝΑΙ ΥΠΟΤΕΛΗΣ ΕΤΑΙΡΕΙΩΝ ΚΑΙ ΜΟΝΟΠΩΛΙΩΝ ΣΤΗ ΧΩΡΑ ΠΟΥ ΓΕΝΝΗΘΗΚΕ Η ΔΗΜΟΚΡΑΤΙΑ………\nΑναρτήθηκε από http://koinotonaitolon.blogspot.com/ στις 12:09 μ.μ. Δεν υπάρχουν σχόλια:\nΑναρτήθηκε από http://koinotonaitolon.blogspot.com/ στις 9:59 μ.μ. Δεν υπάρχουν σχόλια:\nΕΥΧΕΣ ΑΠΟ ΤΗΝ ΠΑΝΕΛΛΗΝΙΑ ΟΜΟΣΠΟΝΔΙΑ ΠΟΝΤΙΑΚΩΝ ΣΩΜΑΤΕΙΩΝ\nΑναρτήθηκε από http://koinotonaitolon.blogspot.com/ στις 9:56 μ.μ. Δεν υπάρχουν σχόλια:\nΔΕΝ ΠΛΗΡΩΝΩ...ΔΕΝ ΠΛΗΡΩΝΩ (ΠΟΣΟ ΕΠΙΚΑΙΡΟΣ ΚΑΙ ΣΥΝΑΜΑ ΔΙΑΧΡΟΝΙΚΟΣ ΜΠΟΡΕΙ ΝΑ ΕΙΝΑΙ Ο ΝΤΑΡΙΟ ΦΟ)\nΑναρτήθηκε από http://koinotonaitolon.blogspot.com/ στις 6:43 μ.μ. Δεν υπάρχουν σχόλια:\nTHN KΥΡΙΑΚΗ 20 ΔΕΚΕΜΒΡΗ Η ΓΕΦΥΡΑ ΡΙΟΥ –ΑΝΤΙΡΙΟΥ ΑΝΗΚΕΙ ΣΤΟΥΣ ΠΟΛΙΤΕΣ!\nΑΝΟΙΓΟΥΜΕ την Κυριακή 20/12 και ώρα 12 το μεσημέρι, ΟΛΟΥΣ τους σταθμούς Διοδίων της Χώρας\nΠολίτες από όλη την Δυτ. Ελλάδα θα ανοίξουμε τα διόδια της Γέφυρας στο Ρίο-Αντίριο από τις 11.00 το πρωί , αγανακτισμένοι από την αύξηση των διοδίων στους δρόμους που κατά τα άλλα είναι δημόσιοι για την κίνηση κάθε πολίτη. Τα διόδια σε όλη την χώρα πρέπει να καταργηθούν, δεν θα επιτρέψουμε να συνεχίζουν να παίρνουν από την τσέπη μας χρήμα για να καλυφθούν αυτοί που έχουν το χρήμα. Είμαστε σε κατάσταση ΄΄εκτάκτου ανάγκης΄΄ οικονομικά και αρνούμαστε να πληρώνουμε ακόμα και για τα ποιο αυτονόητα για ένα πολίτη του 21ου αιώνα.\nΚαλούμε κάθε συμπολίτη από όλη την Δυτ.Ελλάδα να έρθει μαζί μας την Κυριακή 20 Δεκέμβρη 2009 ,στις 11.00 το πρωί, στη Γέφυρα του Ρίου-Αντιρίου για να ανοίξουμε τα διόδια, με σύνθημα «Καταργούμε τα διόδια-η Γέφυρα ανήκει στους πολίτες». Καλούμε κάθε κίνηση πολιτών, συλλόγους για τους ελεύθερους χώρους και το περιβάλλον , φορείς και εκπροσώπους , να βρεθούν στο πλάι μας.\nΚΥΡΙΑΚΗ 20/12 ΚΑΙ ΩΡΑ 11 Π.Μ. ΟΛΟΙ ΣΤΗ ΓΕΦΥΡΑ!!!!\nΤΗΛ. ΕΠΙΚΟΙΝΩΝΙΑΣ: 6972525676\nΑναρτήθηκε από http://koinotonaitolon.blogspot.com/ στις 6:17 μ.μ. Δεν υπάρχουν σχόλια:\nΗ ΝΕΑ ΔΙΣΚΟΓΡΑΦΙΚΗ ΔΟΥΛΕΙΑ ΤΟΥ ΒΑΣΙΛΗ ΚΟΛΟΒΟΥ ΠΑΡΟΥΣΙΑΖΕΤΑΙ ΤΗΝ ΠΑΡΑΣΚΕΥΗ ΣΤΙΣ 7.30 μ.μ. ΣΤΟ PAN CAFE\nΔεύτερη δισκογραφική δουλειά για τον Βασίλη Κολοβό, σε Rock και Έντεχνο ύφος και με θεματολογία που αγγίζει τον σύγχρονο άνθρωπο και τα προβλήματά του. Ένα επιτελείο πολύ καλών μουσικών υλοποίησαν με τον καλύτερο δυνατό τρόπο τις μουσικές εμπνεύσεις των δημιουργών.\nΣτο ένθετο του CD ο Βασίλης Κολοβός μας εξομολογείται: "Μετά την δημιουργία του πρώτου μου CD συνειδητοποίησα ότι η μουσική για εμένα δεν είναι απλά διασκέδαση, ένα όμορφο μουσικό ταξίδι. Είναι μια μεγάλη ανάγκη, μια ψυχολόγισσα, ένα βάλσαμο ψυχής στα δεκάδες αδιέξοδα που δημιουργεί η ανασφάλεια, η μόλυνση και ο σύγχρονος τρόπος ζωής."\nΑναρτήθηκε από http://koinotonaitolon.blogspot.com/ στις 7:12 μ.μ. Δεν υπάρχουν σχόλια:\nΤο τοπικό δίκτυο φορέων για την πρόληψη και αντιμετώπιση της παιδικής παραμέλησης - κακοποίησης του Νομού Αιτωλοακρανίας πραγματοποίησε με εξαιρετική επιτυχία, ημερίδα στο Δήμο Θέρμου για την Ενδοοικογενειακή Βία και Παιδική Κακοποίηση. Ομιλητές ήταν οι κ.κ. Γεώργιος Μπισμπίκης Προϊστάμενος Πρωτοδικών Πατρών, με θέμα «Ενδοοικογενειακή Βία» και Κώστας Γιαννόπουλος πρόεδρος του ΔΣ του εθελοντικού οργανισμού το “Χαμόγελο Του Παιδιού”, με θέμα Παιδική Κακοποίηση-Παραμέληση, οι Δράσεις του εθελοντικού οργανισμού για τα παιδιού «To Χαμόγελο Του Παιδιού».\nΣυντονιστής της ημερίδας ήταν ο πρόεδρος του Δημοτικού Συμβουλίου και μέλος της οργανωτικής επιτροπής του δικτύου φορέων για την πρόληψη και αντιμετώπιση της παιδικής κακοποίησης-παραμέλησης του Νομού Αιτωλοακαρνανίας, Λάμπρος Μπαλαμάτσης. Την ημερίδα χαιρέτησαν ο Δήμαρχος Θέρμου Θεόδωρος Πορφύρης, η Αντινομάρχης Έφη Λαχανά-Στεργίου, ο Εισαγγελέας Πρωτοδικών Αγρινίου Μάστακας Ευάγγελος και ο Δημοτικός Σύμβουλος και επικεφαλής της αξιωματικής αντιπολίτευσης Κωνσταντάρας Σπυρίδων. Στην ημερίδα παρευρέθηκαν μεταξύ άλλων, ο αρχιερατικός επίτροπος Πανοσιολογιότατος Θεόκλητος με αντιπροσωπεία ιερέων, οι Αντιδήμαρχοι του Δήμου Θέρμου, Αντριάννα Αποστολοπούλου, Αντώνιος Πριόνας και Παπαϊωάννου Γιώργος καθώς και ο Αντιδήμαρχος Νεάπολης Καρδάρας Χρήστος, όπως και οι επικεφαλής αξιωματικοί του τμήματος τάξης Θέρμου και του πυροσβεστικού σταθμού. Επιπλέον την ημερίδα παρακολούθησαν τα μέλη της οργανωτικής επιτροπής Δεληγιάννης Νικόλαος από το ΚΕΔΔΥ, η κ. Χαρά Γροσδάνη υπεύθυνη για το «Χαμόγελο Του Παιδιού» στη Δυτική Ελλάδα, η κ. Γκιρτοβίτη Αρετή υπεύθυνη πολιτιστικών θεμάτων δευτεροβάθμιας εκπαίδευσης, ο κ. Ρένος Χριστοδουλίδης υπεύθυνος Αγωγής Υγείας της Δευτεροβάθμιας εκπαίδευσης, η κ. Στραβοδήμου Παρασκευή υπεύθυνη ευρωπαϊκών θεμάτων της Δευτεροβάθμιας εκπαίδευσης, ο Πρόεδρος των εκπαιδευτικών Πρωτοβάθμιας εκπαίδευσης Αγρινίου-Θέρμου Βασίλης Κόκκοτος, όπως επίσης και εκπαιδευτικοί της πρωτοβάθμιας και δευτεροβάθμιας εκπαίδευσης. Την εκδήλωση έκλεισαν μαθητές του Γυμνασίου και Λυκείου Θέρμου με μουσική και ποίηση «Αγκαλιάζουν το παιδί». Την οργάνωση της μαθητικής εκδήλωσης είχαν οι καθηγήτριες Αικατερίνη Παπασάββα και Αγλαΐα Σύρου. Η συμμετοχή ήταν αθρόα και εντυπωσιακή ενώ η όλη εκδήλωση έτυχε πολλών ευμενών σχολίων. Κατά την διάρκεια της εκδήλωσης προσφέρθηκαν στους παρευρισκομένους γλυκά και τοπικά παραδοσιακά προϊόντα από το συνεταιρισμό γυναικών «Αιτωλική Γή». Επίσης τα αναψυκτικά και ο καφές ήταν χορηγία της καφετέριας Σαγώνα.\nΑναρτήθηκε από http://koinotonaitolon.blogspot.com/ στις 10:38 μ.μ. Δεν υπάρχουν σχόλια:\nΔΟΕ: Συνάντηση του Δ.Σ. της ΔΟΕ με την Υφυπουργό Παιδείας κ. Εύη Χριστοφιλοπούλου\nΤο Δ.Σ. της ΔΟΕ, συναντήθηκε σήμερα 16/12/2009 - ημέρα της 24ωρης απεργιακής κινητοποίησης του κλάδου- με την Υφυπουργό Παιδείας κ. Εύη Χριστοφιλοπούλου, προκειμένου να λάβει απαντήσεις στα συγκεκριμένα αιτήματα του διεκδικητικού πλαισίου, όπως αυτά αναφέρονται στην απόφαση της ΔΟΕ 8/12/2009.\nΗ Υφυπουργός Παιδείας, για τα περισσότερα ζητήματα, επανέλαβε στο Δ.Σ. της ΔΟΕ τις ίδιες απαντήσεις που είχαν δοθεί και στις προηγούμενες συναντήσεις και αναφέρονται στα Δελτία Τύπου της ΔΟΕ: 1/12/2009 και 19/11/2009.\nΣε ό,τι αφορά το αίτημά μας για αξιοπρεπείς αποδοχές, αναγνώρισε φραστικά το δίκαιο του αιτήματος, καθώς και την αδικία που υφίστανται οι εκπαιδευτικοί σε σχέση με τις αμοιβές τους στο δημόσιο τομέα και μίλησε για την καθιέρωση Ενιαίας Αρχής Πληρωμών στο Δημόσιο και Ενιαίου Μισθολογίου, χωρίς, όμως, να αναλάβει καμιά συγκεκριμένη δέσμευση.\nΓια την Ειδική Αγωγή: Χαρακτήρισε ΝΤΡΟΠΗ τα σεμινάρια των 400 ωρών και δήλωσε πως θα καταργηθούν και δεν θα αποτελούν προσόν διορισμού. Επανέλαβε την προηγούμενη δέσμευσή της για το μόνιμο διορισμό των αναπληρωτών Ειδικής Αγωγής, από τον επόμενο διαγωνισμό του ΑΣΕΠ.\nΣε ό,τι αφορά το κείμενο διαβούλευσης, απάντησε πως για το Υπουργείο Παιδείας αποτελεί βάση συζήτησης και ζήτησε επ' αυτού τις προτάσεις της ΔΟΕ.\nΎστερα από τα παραπάνω, το Δ.Σ. της ΔΟΕ εκτιμά ότι δεν υπάρχουν ουσιαστικές απαντήσεις στα κυρίαρχα αιτήματα του κλάδου και θα συνεδριάσει αύριο (17/12/2009), προκειμένου να αποφασίσει για την παραπέρα πορεία του κλάδου.\nΑναρτήθηκε από http://koinotonaitolon.blogspot.com/ στις 10:05 μ.μ. Δεν υπάρχουν σχόλια:\n«Μισός αιώνας Σύλλογος των εν Αθήναις Αγρινιωτών…20 χρόνια Ρίζα Αγρινιωτών».\nΑναρτήθηκε από http://koinotonaitolon.blogspot.com/ στις 9:58 μ.μ. Δεν υπάρχουν σχόλια:\nΞΑΝΑ ΣΤΟΥΣ ΔΡΟΜΟΥΣ ΟΙ ΔΑΣΚΑΛΟΙ!!! ΑΠΕΡΓΙΑ ΤΗΝ ΤΕΤΑΡΤΗ ΣΤΙΣ 16 ΔΕΚΕΜΒΡΙΟΥ\nΤο Δ.Σ. της Δ.Ο.Ε. στη σημερινή του συνεδρίαση (8/12/2009) και αφού έλαβε υπόψη του:\nΤην κατάθεση του προϋπολογισμού του 2010 στη Βουλή,\nΤο άνοιγμα εκ νέου του ασφαλιστικού – συνταξιοδοτικού,\nΤις εξαγγελίες της Υπουργού Παιδείας (12/11/2009),\nΤο διεκδικητικό πλαίσιο του κλάδου, όπως αυτό απεστάλη στους Συλλόγους τoν Οκτώβρη του 2009 και διαμορφώθηκε στην Ολομέλεια των Προέδρων της Χώρας (27/11/2009)\nΤην κήρυξη 24ωρης απεργιακής κινητοποίησης την Τετάρτη 16/12/2009.\nΣτην παρούσα συγκυρία προτάσσουμε και διεκδικούμε:\nΜισθούς αξιοπρέπειας στους εκπαιδευτικούς, 1400€ καθαρά στο νεοδιόριστο - Δίκαιο σύστημα αμοιβών στο Δημόσιο\nΔημόσια, καθολική, κοινωνική ασφάλιση\nΚατάργηση ωρομισθίας. Μόνιμη και σταθερή δουλειά για όλους\nΜόνιμο διορισμό των αναπληρωτών συναδέλφων Ειδικής Αγωγής με βάση όσα ισχύουν για όλους τους εκπαιδευτικούς της Π.Ε. – κατάργηση των σεμιναρίων των 400 ωρών\nΠαιδαγωγική ελευθερία και δημοκρατία στο σχολείο – Όχι στην αξιολόγηση χειραγώγησηΤο σύστημα προσλήψεων (60% ΑΣΕΠ – 40% ενιαίος πίνακας) είναι αδιαπραγμάτευτο για τον κλάδο.\nΑπορρίπτουμε τις εξαγγελίες της Υπουργού Παιδείας. Ζητούμε διάλογο από μηδενική βάση.\nΤο Δ.Σ. της Δ.Ο.Ε. καλεί τους Συλλόγους να καταβάλλουν κάθε προσπάθεια για την επιτυχία της απεργιακής κινητοποίησης. Καλεί, επίσης, όλους τους συναδέλφους να συμμετέχουν μαζικά, τόσο στην απεργία όσο και στις συγκεντρώσεις – συλλαλητήρια που θα γίνουν σ’ ολόκληρη τη χώρα. Η συγκέντρωση στην Αθήνα θα γίνει στο Υπουργείο Παιδείας στο Μαρούσι (Μετρό, στάση Νερατζιώτισσα) στις 16/12/2009 και ώρα 11:30 π.μ.\nΑναρτήθηκε από http://koinotonaitolon.blogspot.com/ στις 11:56 μ.μ. Δεν υπάρχουν σχόλια:\nΑναρτήθηκε από http://koinotonaitolon.blogspot.com/ στις 8:53 μ.μ. Δεν υπάρχουν σχόλια:


Επιτυχημένη συνάντηση των Κρυονεριτών | Νέοι Καιροί\nΕπιτυχημένη συνάντηση των Κρυονεριτών\nΧρόνια τώρα δραστηριοποιείται ο Σύλλογος των Απανταχού Κρυονεριτών ”Ο ΔΑΜΙΑΝΟΣ”. Η προσφορά του στην αναμόρφωση του ορεινού χωριού της Ναυπακτίας είναι πολύ σημαντική. Με την ακάματη δραστηριότητα των μέχρι τώρα μελών των Διοικητικών Συμβουλίων, υπήρξαν σπουδαίοι παρεμβάσεις και εργασίες, ώστε τα Κρυονέρια να αναβαθμισθούν σ’ ένα απ’ τα ωραιότερα χωριά της ορεινής Ναυπακτίας.\nΌπως κάθε χρόνο και φέτος το Δ.Σ. κάλεσε τα μέλη του Συλλόγου στην αίθουσα του κέντρου ”ΟΝΕΙΡΟ” για την κοπή της πρωτοχρονιάτικης πίττας. Η αίθουσα γέμισε απ’ την παρουσία πολλών μελών και φίλων του συλλόγου. Ο αεικίνητος και αγαπητός σ’ όλους εφημέριος της Καμαρούλας, ο πατήρ Καλλίνικος, με την μελωδική φωνή του ευλόγησε τον πλακούντα που μοιράστηκε στους παρόντες.\nΟ νέος Πρόεδρος του συλλόγου Μηχανολόγος Μηχανικός Χριστόφορος Κωστάκης καλωσόρισε τους παρόντες ανακοινώνοντας τη νέα σύνθεση του Δ.Σ. μετά την αποχώρηση των Κ. Στραβοδήμου λόγω πολυετούς θητείας και του Γ. Μαλτέζου λόγω προσωπικών δυσχερειών.\nΣτην εκδήλωση που έγινε την Κυριακή 28 Ιανουαρίου παρέστησαν μέλη του Δημοτικού Συμβουλίου Αγρινίου, ο δημοσιογράφος και εκδότης των ”ΝΕΩΝ ΚΑΙΡΩΝ” κ. Αιμίλιος Κουτσονίκας και εκπρόσωποι συλλόγων και άλλων φορέων.\nΣτη συνέχεια ικανός αριθμός απ’ τους παρόντες παρακάθησαν στην κοινή τράπεζα που επιμελήθηκαν οι υπεύθυνοι του κέντρου με ιδιαίτερη φροντίδα.\nΣυνάντηση Μιχάλη Γούδα με ελαιοκαλλιεργητές στο Παναιτώλιο Μαρ 9, 2021


Η ΔΟΞΟΛΟΓΙΑ ΤΟΥ ΘΕΟΥ ΔΥΝΑΜΗ ΠΝΕΥΜΑΤΙΚΗ ΣΤΙΣ ΔΥΣΚΟΛΙΕΣ - Ενωμένη Ρωμηοσύνη\nΗ ΔΟΞΟΛΟΓΙΑ ΤΟΥ ΘΕΟΥ ΔΥΝΑΜΗ ΠΝΕΥΜΑΤΙΚΗ ΣΤΙΣ ΔΥΣΚΟΛΙΕΣ\n7 Σεπτεμβρίου 2013 σε ΑΡΘΡΟΓΡΑΦΙΑ, ΘΕΟΛΟΓΙΚΑ, ΝΕΟΤΗΤΑ, ΟΙΚΟΓΕΝΕΙΑ\n”Πάντοτε χαίρετε. Αδιαλείπτως προσεύχεσθε. Κατά πάντα ευχαριστείτε, τούτο είναι το θέλημα του Θεού προς εσάς εν Χριστώ Ιησού” (Α’ Θεσσαλονικείς 5, 16-18).\n”Λαλούντες μεταξύ σας με ψαλμούς και ύμνους και ωδές πνευματικές, τραγουδώντας και ψάλλοντας στην καρδιά σας στον Κύριο, ευχαριστώντας πάντοτε για τα πάντα τον Θεόν και Πατέρα εν ονόματι του Κυρίου μας Ιησού Χριστού” (Εφεσίους 5, 19-20).\nΤα παραπάνω εδάφια της Καινής Διαθήκης, του Λόγου του Θεού, μας δείχνουν πόσο σημαντικό είναι η προσευχή μας στον Χριστό να συνοδεύεται από δοξολογία και ευχαριστία για τα πάντα στην ζωή μας. Ο πιο βέβαιος δρόμος για τον Θεό και για την δική μας εσωτερική ολοκλήρωση περνά μέσα από την δοξολογία του Θεού για οτιδήποτε συμβαίνει στην ζωή μας. Ακόμη και οι δυσκολίες και τα προβλήματα αρχίζουν να μοιάζουν ως ευλογία στην ζωή μας αν ευχαριστούμε και δοξάζουμε για αυτές τον Θεό. Σας φαίνεται δύσκολο να το δεχθείτε, να το κατανοήσετε;\nΚαι όμως, μέσα από τι δυσκολίες και τις δοκιμασίες ανακαλύπτουμε τις εσωτερικές μας δυνάμεις, συνειδητοποιούμε τον εαυτό μας και αναγνωρίζουμε την παρουσία του Θεού ανάμεσά μας. Εάν λοιπόν αποδεχόμαστε τις αναποδιές που έρχονται στην ζωή μας ως αφορμές που μας δίνει ο Θεός να αγωνισθούμε και να ωφεληθούμε πνευματικά, να δυναμώσουμε και να στερεωθούμε στην πίστη, τότε αναγνωρίζουμε το χέρι του Θεού πίσω από όσα μας συμβαίνουν και υποτασσόμαστε στο θέλημά Του, τότε θα αντιμετωπίζουμε τα προβλήματα με περισσότερη γαλήνη, με αποδοχή και ως ευλογία. Δεν χρειάζεται πάντοτε να αναζητούμε το γιατί πίσω από όσα μας συμβαίνουν, διότι αυτό σημαίνει πως αμφιβάλλουμε για την αγάπη του Θεού και ότι αμφισβητούμε την αλήθεια ότι ο Θεός γνωρίζει καλύτερα από μας τι μας συμφέρει πνευματικά και αναλόγως προγραμματίζει τα συμβαίνοντα στην ζωή μας. ”άλλωστε, τα πάντα συνεργούν στο αγαθό σε εκείνους που αγαπούν τον Θεό και έχουν κληθεί σύμφωνα με τον προορισμό Του” (Ρωμ.). Ας δούμε λοιπόν πως αυτές οι αλήθειες της πίστεώς μας βρίσκουν εφαρμογή στην καθημερινότητά μας και λειτουργούν ως πνευματικοί νόμοι του Θεού.\nΣυχνά στον καθημερινό μας λόγο επαναλαμβάνουμε την φράση ”δόξα τω Θεώ”. Πόσοι όμως την λένε απλώς τυπικά και μηχανικά, από συνήθεια, χωρίς να κατανοούν το βαθύ νόημα που κρύβεται πίσω από την φράση αυτήν; Δεν μπορούμε να δοξάζουμε τον Θεό χωρίς να έχουμε επίγνωση για τον λόγο που Τον δοξολογούμε. Όταν είμαστε πραγματικά και ειλικρινά ευγνώμονες στον Θεό για όσα έρχονται στην ζωή μας, αναγνωρίζουμε την παντοδυναμία και το έλεος του Θεού. Δοξολογία στον Θεό σημαίνει συνεχής και αδιάλειπτη προσευχή, χαρά και ευχαριστία προς τον Κύριο, διότι αυτό είναι το θέλημα του Θεού (Α’ Θεσσαλονικείς 5, 16-18).\nΑν έχουμε συνηθίσει να δοξάζουμε τον Θεό για τα πάντα, η πίστη μας θα δυναμώνει και η πνευματική μας διάθεση θα διακρίνεται από χαρά και ευχαριστία. Βεβαίως, στα εύκολα και τα ευχάριστα της ζωής μας έρχεται εύκολα και αβίαστα να δοξάζουμε τον Θεό. Στα δύσκολα όμως; Πολλές φορές όμως το βρίσκουμε δύσκολο να δοξάζουμε τον Θεό και να αναγνωρίζουμε το χέρι του Θεού πίσω από δυσάρεστα και αρνητικά πράγματα που μας συμβαίνουν. Τότε αφήνουμε κατά μέρος την πίστη μας στον Θεό, κλονίζεται η εμπιστοσύνη μας και στην θέση της πίστης βάζουμε την λογική μας προσπαθώντας να βρούμε μία εξήγηση λογική σε όσα μας συμβαίνουν. Όμως με την περιορισμένη ανθρώπινη σκέψη δεν μπορούμε να βρούμε απαντήσεις. Μόνον μέσα από την πίστη, την απόλυτη εμπιστοσύνη και δοξολογία στον Θεό λυτρωνόμαστε από ανησυχίες, αμφιβολίες, άγχη και στενοχώριες, γιατί η καρδιά μας στηρίζεται στον Κύριο.\nΑυτή είναι η βάση της δοξολογίας μας. Γνωρίζουμε ότι ο Θεός μας αγαπά και έχει κάποιο σχέδιο για μας. ”ξέρουμε ότι τα πάντα συνεργούν στο αγαθό σε κείνους που αγαπούν τον Θεόν, σε όσους έχουν κληθεί σύμφωνα με τον προορισμό Του” (Ρωμ. 8, 28). Εάν κάποτε βρεθούμε σε δυσκολίες και θελήσουμε να ανακαλύψουμε το νόημα των θλίψεων και των προβλημάτων, να μην εμπιστευόμαστε στο μυαλό μας, στην λογική, αλλά να στηριζόμαστε με πίστη στην αγάπη του Θεού και να Τον δοξάζουμε για όσα φέρνει στην ζωή μας.\nΈνα παράδειγμα από αληθινό περιστατικό για να το κατανοήσουμε καλύτερα. Οι γονείς μιας κοπέλας που υπέφερε πολλούς μήνες από σοβαρή ασθένεια και συχνά νοσηλευόταν στο νοσοκομείο και οι ιατροί είχαν διαγνώσει ανίατη ασθένεια, στράφησαν στον Θεό ως την τελευταία τους ελπίδα προσευχόμενοι θερμά, με δάκρυα για το θαύμα, για την θεραπεία. Μέσα τους όμως βαθιά υπήρχε μία πικρία, ένα παραπονεμένο γιατί στον Θεό που επέτρεψε ασθένεια στην κόρη τους. Η κατάσταση της υγείας της κοπέλας διαρκώς χειροτέρευε παρ’ όλες τις προσευχές των γονέων τους. Όταν κάποιος ιερέας πνευματικός τους συμβούλευσε στις προσευχές τους να δοξάζουν και να ευχαριστούν τον Θεό για την ασθένεια της κόρης τους, η συμβουλή αυτή τους φάνηκε βαριά. Να ευχαριστούν τον Θεό γιατί η κόρη τους ήταν βαριά άρρωστη; Η λογική τους επαναστατούσε, δεν το δεχόταν. Κάποια στιγμή, αποκαμωμένοι από τα δάκρυα και τις προσευχές, σκέφθηκαν να δοκιμάσουν αυτό που τους είχε πει ο πνευματικός. Γονάτισαν προσευχόμενοι στον Θεό με διάθεση ευχαριστίας και εμπιστοσύνης στον Θεό που επέτρεψε να έρθει στην οικογένειά τους μία τόσο σοβαρή δοκιμασία. Δέχθηκαν πως ο Θεός γνωρίζει καλύτερα για την κόρη τους και σεβάσθηκαν το θέλημά του. Το αποτέλεσμα ήταν εκπληκτικό. Η κοπέλα άρχισε να καλυτερεύει έως ότου θεραπεύθηκε εντελώς. Μέσα από αυτήν την ασθένεια που ήταν μία δοκιμασία πίστεως, οι γονείς πλησίασαν τον Θεό, πίστευσαν, προσευχήθηκαν. Ήταν μία πνευματική εμπειρία που τους άλλαξε όλη τους την ζωή. Και πότε ήλθε αυτή η αλλαγή; Μόλις εμπιστεύθηκαν τον Κύριο και στα δύσκολα προσευχήθηκαν με δοξολογία και ευχαριστία. Είπαν το ”δόξα τω Θεώ” μέσα από την καρδιά τους και το εννοούσαν.\nΌταν ειλικρινά δοξολογούμε τον Θεό, θα δούμε μία σημαντική αλλαγή στην ζωή μας και στους γύρω μας. Εκεί που κάποτε αισθανόμασταν θλίψη και στενοχώρια σε δύσκολες καταστάσεις, θα αρχίσουμε να αισθανόμαστε χαρά και ασφάλεια που μας χαρίζει η απόφασή μας να εμπιστευθούμε την καρδιά μας στον Θεό. Ιδού πως το εκφράζει ο ψαλμωδός: ”να ευφραίνεσαι στον Κύριο και θα σου δώσει τα αιτήματα της καρδιάς σου” (Ψαλμ. 35, 4). Μόλις αρχίσουμε να απολαμβάνουμε την παρουσία του Κυρίου στην ζωή μας, όταν η καρδιά μας χαίρεται να συνομιλεί με τον Θεό και να εκτελεί το θέλημά Του, τότε όλα τα προβλήματα θα μοιάζουν λιγότερο βασανιστικά, διότι θα έχουμε την βεβαιότητα ότι ο Κύριος θα απαντήσει στα προβλήματά μας και θα δώσει λύση. Πνευματική προϋπόθεση; Να δοξάζουμε τον Θεό με χαρά και διάθεση ευχαριστίας.\nΑς δούμε μίαν άλλην ιστορία αληθινή. Δύο γονείς είχαν ένα γιο που, ενώ ήταν επιμελής μαθητής και υπάκουος γιος, σεβόμενος τους γονείς, όταν πήγε στο πανεπιστήμιο, ξέφυγε, έμπλεξε με κακές παρέες και έγινε αδιάφορος για τις σπουδές του, ξενυχτούσε, έπινε ναρκωτικά. Επέλεξε ένα ανήθικο και άσωτο τρόπο ζωής. Για μήνες οι γονείς προσεύχονταν με αγωνία και πόνο ψυχής, αλλά αισθάνονταν πως οι προσευχές τους έμεναν αναπάντητες. Κάποιος φίλος οικογενειακός τους συμβούλευσε να έχουν εμπιστοσύνη στο σχέδιο του Θεού για τον γιο τους, και ότι μέσα από την άσωτη ζωή που διήγε η χάρις του Θεού θα τον απελευθέρωνε. Με νέα ελπίδα οι γονείς άρχισαν να προσεύχονται με διαφορετικό τώρα τρόπο. Δόξαζαν τον Θεό που παρ’ όλες τις άσχημες συνθήκες και τις κακές συντροφιές που είχε ο γιος τους, ο Κύριος τον προστάτευε και τον κρατούσε ζωντανό και γερό. Μόλις άρχισαν να προσεύχονται με πίστη και εμπιστοσύνη στον Θεό, τα εμπόδια που ορθώνονταν στην προσευχή τους κάμφθηκαν, ο Θεός τους έδωσε ενθάρρυνση και υπομονή, και τέλος, φώτισε τον νέο να συνέλθει, να εγκαταλείψει την ανηθικότητα και τα ναρκωτικά και ως τον άσωτο του Ευαγγελίου, να επιστρέψει μετανιωμένος στο σπιτικό του.\nΑυτό ζητούσε ο Θεός από τις προσευχές των δύο γονέων, να αλλάξουν την πνευματική τους ματιά, να αλλάξουν τρόπο σκέψης, και να αρχίζουν να δοξολογούν τον Θεό ακόμη και στα δύσκολα. Τότε ήταν που ο Θεός τους έδωσε νέα δύναμη στην προσευχή τους και απάντηση στα αιτήματά τους. Ίσως δεν μπορούμε πάντοτε να κατανοήσουμε με το μυαλό μας τον τρόπο που ενεργεί ο Θεός στην ζωή μας, μπορούμε όμως να πλατύνουμε την καρδιά μας και να δεχθούμε με ευχαρίστηση, όχι γκρίνια και μεμψιμοιρία, το θέλημα του Θεού.\nΑυτή η πνευματική αλλαγή στον τρόπο που αντιλαμβανόμαστε τα όσα συμβαίνουν σε μας και στους γύρω μας, δεν κατορθώνεται μόνον με την δική μας θέληση, αλλά απαιτεί και την συνεργασία του Θεού. Η ειλικρινής προσευχή που δοξάζει την παντοδυναμία και παντογνωσία του Θεού και υποτάσσεται στην θεία πρόνοια, εμπεριέχει μεγάλη πνευματική δύναμη από κάθε άλλο είδος προσέγγισης του Θεού. Εάν εν μέσω δυσμενών και αρνητικών καταστάσεων υπερβαίνουμε τον εαυτό μας και βρίσκουμε την δύναμη να δοξάζουμε τον Κύριο, μεγαλύτερη θα είναι η θεία βοήθεια που θα λάβουμε την κατάλληλη στιγμή. Διαβαίνοντας εν μέσω προβλημάτων και των παγίδων του πονηρού βρίσκουμε το κουράγιο να μην είμαστε γκρινιάρηδες, αλλά να παραδεχόμαστε ότι με τις δικές μας δυνάμεις δεν έχουμε καμμία πιθανότητα να υπερνικήσουμε το κακό και τον πονηρό, στηρίζοντας τις ελπίδες μας στον Θεό, τότε στην πνευματική μας μάχη θα έχουμε ένα ασύγκριτο συμπολεμιστή, συμπαραστάτη και βοηθό, θα αισθανόμαστε τον Θεό στο πλευρό μας να μας στηρίζει.\nΠολλές φορές οι αμφιβολίες και οι δισταγμοί κατακλύζουν την καρδιά μας και νιώθουμε ανίσχυροι απέναντι στα προβλήματα. Φοβόμαστε, αγχωνόμαστε, αγανακτούμε. Ο Θεός από μας περιμένει να κάνουμε την πνευματική υπέρβαση, ένα άλμα πίστης και εμπιστοσύνης στις υποσχέσεις και την προστασία του Θεού. Το βλέπουμε αυτό ξεκάθαρα στο παράδειγμα των Ισραηλιτών που επί σαράντα έτη περιπλανώμενοι στην έρημο δεν κατόρθωναν να εισέλθουν στην Γη της Επαγγελίας. Γιατί? Διότι ενώπιον του Θεού αποδείχθηκαν άπιστοι, σκληροτράχηλοι, γεμάτοι παράπονα για τις ταλαιπωρίες και τις στερήσεις που υπέφεραν στην έρημο, λησμονώντας τις ευεργεσίες και την προστασία του Θεού, πως τους ελευθέρωσε από την δουλεία και την σκληρή εργασία στην Αίγυπτο, πως τους προστάτευε από τον Φαραώ, πως τους χορηγούσε το μάννα, και πως τους καθοδηγούσε με την μορφή μιας πύρινης στήλης που προπορευόταν. Αποτέλεσμα; Ούτε ο Μωϋσής ούτε κανείς άλλος από αυτούς που βγήκαν από την Αίγυπτο (πλην δύο) πέθαναν χωρίς να αξιωθούν να εισέλθουν στην Γη της Επαγγελίας. Αντιθέτως, μόλις οι Ισραηλίτες εμπιστεύθηκαν τις υποσχέσεις του Θεού, με την εμπνευσμένη ηγεσία του Ιησού του Ναυή, κατόρθωσαν σε σύντομο χρονικό διάστημα να κατακτήσουν οχυρές πόλεις, όπως η Ιεριχώ, να νικήσουν πολυάριθμους εχθρούς, και να εγκατασταθούν στην Χαναάν. Το κλειδί της επιτυχίας είναι η εμπιστοσύνη στις υποσχέσεις του Θεού.\nΤο βλέπουμε και στο πρόσωπο του Χριστού, που διαρκώς στην προσευχή Του ευχαριστούσε και δόξαζε τον Θεό Πατέρα. Για παράδειγμα, όταν βρέθηκε αντιμέτωπος με τον θάνατο του Λαζάρου, του αγαπημένου του φίλου, περικυκλωμένος από πλήθος ανθρώπων που θρηνούσαν, και δέχθηκε το παράπονο της Μάρθας και της Μαρίας πως ”εάν είχες έρθει νωρίτερα Κύριε, ο αδελφός μας Λάζαρος δεν θα είχε πεθάνει”, πως αντέδρασε ο Χριστός; Μπροστά στον τάφο του Λαζάρου προσευχήθηκε δυνατά για να Τον ακούσουν όλοι, και είπε στον Θεό Πατέρα: ”Πάτερ, σε ευχαριστώ που με άκουσες” (Ιω. 11, 41), και μετά ανέστησε τον Λάζαρο. Ακόμη και μπροστά στο φοβερό γεγονός του θανάτου, της απώλειας ενός αγαπημένου μας προσώπου, ο Κύριος μας διδάσκει να προσευχόμαστε και να ευχαριστούμε τον Θεό.\nΜας φαίνεται δύσκολο μέσα στον πόνο μας για τον θάνατο να έχουμε την δύναμη να δοξάζουμε τον Θεό; Να θυμηθούμε τον Ιώβ, που έχασε την περιουσία του, τα κοπάδια, οι γιοι και οι θυγατέρες του πέθαναν, ο ίδιος αρρώστησε, οι φίλοι και η γυναίκα του, αντί να τον ενθαρρύνουν, τον προέτρεπαν να βλασφημήσει και να κατηγορήσει τον Θεό για την κατάστασή του; Ο Ιώβ όμως ξέσπασε σε δοξολογία του Θεού. ”Ο Θεός μου έδωσε, ο Θεός μου αφαίρεσε, ας είναι το όνομά Του ευλογημένον”’. Είναι η ίδια ακριβώς φράση δοξολογίας και ευχαριστίας που αναπέμπουμε στον Θεό λίγο πριν το τέλος κάθε θείας λειτουργίας. ”είη το Όνομα Κυρίου ευλογημένον από του νυν και έως του αιώνος”. Ο Θεός ευλόγησε τον Ιώβ γιατί ανεδείχθη πιστός και του ανταπέδωσε πολλαπλάσιες ευλογίες, πλούτη, κοπάδια, περισσότερους γιους και θυγατέρες.\nΜήπως λησμονούμε ότι η παρουσία του Χριστού επί γης έγινε αφορμή δοξολογίας της δυνάμεως του Θεού; Κάθε θαύμα, κάθε θεραπεία που επιτελούσε ο Χριστός στο όνομα του Θεού Πατέρα, οδηγούσε τους ανθρώπους να δοξάζουν και να ευχαριστούν τον Θεό. Αυτός είναι ο πυρήνας του ευαγγελικού μηνύματος (ευαγγέλιο σημαίνει την καλή, την ευχάριστη είδηση). Ο Χριστός μιλώντας στην συναγωγή της Ναζαρέτ εφήρμοσε την εκπλήρωση της προφητείας του Ησαϊα στο πρόσωπό Του. Τι έλεγε η προφητεία; ”Πνεύμα Κυρίου είναι επάνω μου, γι’ αυτό με έχρισε, με απέστειλε να ευαγγελίσω (=να φέρω το μήνυμα της χαράς) στους φτωχούς, για να γιατρέψω τους συντετριμμένους στην καρδιά, να κηρύξω ελευθερία στους αιχμαλώτους και ανάβλεψη στους τυφλούς, να αποστείλω τους ψυχικά τσακισμένους σε ελευθερία, να κηρύξω ευπρόσδεκτον το έτος του Κυρίου” ( Λουκ. 4, 18-19). Εάν μέσα στις θλίψεις και τις ασθένειές μας ο Θεός μας φέρνει στην ζωή μας το μήνυμα της χαράς μέσω της παρουσίας του Χριστού. Εμείς έχουμε την δύναμη εν μέσω θλίψεων και στενοχωριών να εμπιστευθούμε την αγάπη του Θεού, να αποδιώξουμε κάθε αμφιβολία και γογγυσμό, και να δοξάσουμε, να ευχαριστήσουμε τον Κύριο με όλη μας την καρδιά για όσα επιτρέπει στην ζωή μας, και κυρίως, για την παρουσία Του στην ζωή μας; Ο Χριστός έρχεται κοντά μας για να μας δώσει νέο πνεύμα, νέα ζωή, καινούργια καρδιά και σκέψη. ”εάν κάποιος είναι εν Χριστώ, είναι νέο κτίσμα, τα αρχαία παρήλθαν, ιδού τα πάντα έγιναν νέα” ( Β’ Κορ. 5, 17).\nπ. Γεώργιος Σχοινάς: «Γιατί υπάρχει ο πόνος;»


Πώς επηρεάζει την αλιεία η κλιματική αλλαγή | B2Green\nΠερισσότεροι από μισό δισεκατομμύριο άνθρωποι εξαρτώνται από την αλιεία ως πηγή εισοδήματος και τροφής. Η αλιεία αποτελεί σπουδαίο οικονομικό κλάδο και πολλά νησιωτικά κράτη στηρίζονται αποκλειστικά σε αυτήν.\nΓια 400 εκατομμύρια ανθρώπους η αλιεία είναι η αποκλειστική διατροφική τους πηγή, ενώ για 3 δισεκατομμύρια ανθρώπους αποτελεί την πιο σημαντική πηγή πρωτεϊνών.\nΟι προβλέψεις για την επίδραση της κλιματικής αλλαγής στα υδρόβια οικοσυστήματα\nΣτις μελλοντικές δεκαετίες, προβλέπεται ότι η θέρμανση και η οξίνιση των ωκεανών θα επηρεάσουν την υγεία των οικοσυστημάτων. Συγκεκριμένα, οι διαδικασίες ανάπτυξης και αναπαραγωγής πολλών υδρόβιων οργανισμών θα κλονιστούν.\nΗ κλιματική αλλαγή θα επηρεάσει τις φυτοπλαγκτονικές και μικροβιακές κοινότητες του νερού. Οι συγκεκριμένες κοινότητες στηρίζουν τα οικοσυστήματα και είναι καθοριστικές για τα τροφικά πλέγματα της ζωής κάτω από το νερό. Η παραγωγικότητα των ωκεανών αναμένεται να αυξηθεί στις πολικές περιοχές λόγω του λιώσιμου των πάγων και να μειωθεί στις υπόλοιπες περιοχές.\nΜέχρι το 2050 αρκετοί θαλάσσιοι οργανισμοί θα έχουν εκτοπιστεί σε άλλες περιοχές της Γης, εκατοντάδες χιλιόμετρα μακριά, καθώς οι ωκεανοί θα θερμαίνονται. Αυτή η αλλαγή θα ευνοήσει μόνο τα είδη με μικρή διάρκεια ζωής που συναντώνται στις τροπικές περιοχές.\nΗ αφθονία των ειδών που ευδοκιμούν σε ψυχρά ύδατα θα ελαττωθεί, ενώ θα αυξηθεί η αφθονία των τροπικών ειδών. Τα τροπικά είδη συγκεκριμένα, θα εμφανίσουν ευρύτερη κατανομή και θα κυριαρχήσουν στις εύκρατες περιοχές.\nΗ κλιματική αλλαγή θέτει σε κίνδυνο τη δομή και τη λειτουργία των ήδη καταπονημένων υδρόβιων οικοσυστημάτων. Oι επιπτώσεις της στα οικοσυστήματα θαλάσσιων και γλυκών υδάτων διακρίνονται σε τρεις κατηγορίες: α) οι άμεσες φυσικές επιπτώσεις (π.χ. αλλαγή της στάθμης της θάλασσας, και πλημμύρες), β) οι οικολογικές αντιδράσεις στις φυσικές αλλαγές (π.χ. μείωση παραγωγικότητας και αφθονίας ειδών, αύξηση επιπέδων παθογόνων και μείωση σταθερότητας οικοσυστήματος) και γ) οι έμμεσες κοινωνικοοικονομικές επιπτώσεις (π.χ. μείωση διαθεσιμότητας εμπορικών ειδών).\nΑρκετές επιστημονικές μελέτες αναμένουν μια πραγματική αλιευτική κρίση η οποία θα αυξήσει τις πολιτικές και οικονομικές ανισότητες μεταξύ Βορρά και Νότου.\nΟι επιπτώσεις στην Ευρώπη φαίνεται ότι θα είναι σχετικά περιορισμένες, ελαφρώς θετικές για τις βόρειες χώρες και αρνητικές για τις νότιες χώρες, μιας και τα ευρωπαϊκά είδη ψαριών θα κινηθούν προς τον Βορρά αναζητώντας ψυχρότερα ύδατα.\nΣίγουρα τα υδρόβια είδη εμπορικής αξίας δεν θα είναι τα ίδια σε παγκόσμιο επίπεδο. Οι ψαράδες θα υποστούν τις επιπτώσεις της κλιματικής αλλαγής μέσω λιγότερο σταθερών συνθηκών διαβίωσης, αλλαγών στη διαθεσιμότητα και την ποιότητα των εμπορικών ειδών και αυξανόμενων κινδύνων για την υγεία.\nΠολλές κοινότητες που εξαρτώνται από την αλιεία είναι ήδη ευάλωτες λόγω της φτώχειας και της έλλειψης βασικών υποδομών. Η ευθραυστότητα αυτών των κοινοτήτων υπονομεύεται περαιτέρω από την υπερεκμετάλλευση των αλιευτικών πόρων και τα υποβαθμισμένα οικοσυστήματα. Η κλιματική αλλαγή έχει αρνητικό αντίκτυπο και στην επισιτιστική ασφάλεια, ειδικά όσο ο παγκόσμιος πληθυσμός αυξάνεται.\nΥδρόβιοι οργανισμοί-θύματα της κλιματικής αλλαγής\nΜικρά ψάρια όπως οι γαύροι και οι σαρδέλες είναι πολύ ευαίσθητα στις φυσικές μεταβολές του οικοσυστήματος που ζουν.\nΜεγάλα ψάρια όπως οι τόνοι, οι ξιφίες και οι καρχαρίες χρειάζονται μεγάλες ποσότητες οξυγόνου. Αναμένεται να μετατοπιστούν σε μικρότερα βάθη, γεγονός όμως που πιθανώς θα οδηγήσει σε αυξημένο ανταγωνισμό για τροφή.\nΤα οστρακοειδή είναι πολύ ευάλωτα στην οξίνιση των ωκεανών, που είναι επίσης μια συνέπεια της κλιματικής αλλαγής.\nΤα κοράλλια δεν μπορούν να προσαρμοστούν στη ταχεία αύξηση της θερμοκρασίας των υδάτων κι έτσι πεθαίνουν. Οι κοραλλιογενείς ύφαλοι είναι σπουδαία οικοσυστήματα που φιλοξενούν πολλούς διαφορετικούς οργανισμούς (π.χ. ψάρια, μαλάκια, καρκινοειδή κ.ά.), συνεπώς μαζί τους χάνονται και άλλα πολύτιμα είδη.\nΑνάγκη για εφαρμογή βιώσιμης αλιείας\nΟι αλιευτικές πρακτικές δεν θα πρέπει να θέτουν σε κίνδυνο εξαφάνισης τα εμπορικά είδη μειώνοντας κατά πολύ τους πληθυσμούς τους. Η εφαρμογή της βιώσιμης αλιείας σέβεται τα υδρόβια οικοσυστήματα και προσαρμόζεται στον ρυθμό αναπαραγωγής των οργανισμών που αλιεύονται, ώστε να διατηρήσει την ισορροπία και να διασφαλίσει την επιβίωση όλων των ειδών.\nΗ βιώσιμη αλιεία απορρίπτει τη σύλληψη γόνου και απειλούμενων ειδών. Επίσης, ελαχιστοποιεί τη σπατάλη θαλάσσιας ζωής, καθώς τα παρεμπίπτοντα αλιεύματα χρησιμοποιούνται για ιχθυάλευρα (χρήση σε υδατοκαλλιέργειες).\nΚατά την εφαρμογή πρακτικών βιώσιμης αλιείας παράγονται λιγότερα απόβλητα, ελαχιστοποιείται η κατανάλωση ενέργειας και μειώνεται η χρήση χημικών ουσιών που καταστρέφουν τη στιβάδα του όζοντος.\nBy B2Green.gr 14:15, 25/06/2020


ΜΕΤΑΧΕΙΡΙΣΜEΝΑ ΜΗΧΑΝHΜΑΤΑ - Car & Truck\nΗμερομηνία Δημοσίευσης: 18/04/2017\nΤο τριήμερο 25 – 27 Απριλίου 2017 πραγματοποιείται στο Άουγκσμπουργκ στη Γερμανία, η ετήσια Διεθνής Έκθεση για τα Μεταχειρισμένα Μηχανήματα και Εξοπλισμό, «ReTEC 2017» (www.retec-fair.com), παράλληλα με την έκθεση στο Αννόβερο, Hannover Messe.\nΔιοργανώνεται από τον AFAG σε συνεργασία με την Hess GmbH και υποστηρίζεται από τους κλαδικούς συνδέσμους FDM (Σύνδεσμος Χονδρεμπορίου Μηχανημάτων και Εργαλείων) και EAMTM (Ευρωπαϊκή Ένωση Εμπόρων Εργαλειομηχανών).\nΟι βασικοί τομείς της έκθεσης είναι κατασκευαστικά μηχανήματα, φορτηγά και αγροτικά μηχανήματα, μηχανήματα μεταλλουργίας και εργαλειομηχανές. Παρουσιάζονται επίσης εταιρίες παροχής υπηρεσιών που ειδικεύονται στη μετασκευή, αποσυναρμολόγηση και επανασυναρμολόγηση, καθώς και την ειδική μεταφορά διαφόρων μηχανών.\nΔιάφορα μέσα ενημέρωσης της βιομηχανίας χρησιμοποιούν τη ReTEC ως σημείο συνάντησης και συμμετέχουν ως εταίροι στην έκθεση.\nΗ έκθεση διοργανώνεται εναλλάξ, κάθε χρονιά, στο Άουγκσμπουργκ και στο Έσσεν.\nΠληροφορίες συμμετοχής στην ιστοσελίδα του Ελληνογερμανικού Επιμελητηρίου (www.german-fairs.gr/alles-ektheseis/retec) ή επικοινωνήστε με την κα Σωτηρία Θεοφανίδου, τηλ: 210.6419021 & 210.6419000, s.theofanidou@ahk.com.gr.\nΜπορείτε να παραγγείλετε τα εισιτήρια online και στο www.retec-fair.com/greece


ΤΟ ΗΜΕΡΟΛΟΓΙΟ ΕΝΟΣ TRADER: "Καταδικασμένη" η αντίσταση των 857 μον. ( ΒΑΣ. ΜΑΡΚΑΚΗΣ )\n"Καταδικασμένη" η αντίσταση των 857 μον. ( ΒΑΣ. ΜΑΡΚΑΚΗΣ )\nΤο σημαντικότερο θετικό γεγονός κατά την εβδομάδα που μας πέρασε ήταν αναμφίβολα η υπέρβαση της κατερχόμενης γραμμής τάσης R και η διατήρηση του δείκτη πάνω απ’ αυτήν, για τέταρτη συνεχόμενη συνεδρίαση .\nΣτα αρνητικά θα σημειώσουμε τις αλλεπάλληλες αποτυχημένες απόπειρες υπέρβασης της διακεκαυμένης ζώνης των 848-860 μον. (Υπενθυμίζεται ότι από εκεί διέρχεται το F/R 23,6% του συνολικού πτωτικού ΒΓ, όπως επίσης και εκείνο του 61,8-66 % του πρόσφατου πτωτικού από τις 945 στις 691 μον.)\nΠαρ’ όλα αυτά –όπως όλα δείχνουν και εκτός απροόπτου- θεωρούμε ότι η αντίσταση των 857 μον. είναι «καταδικασμένη» να διασπαστεί … Κάθε απόπειρα όχι μόνο μειώνει, αλλά απεναντίας αυξάνει με γεωμετρική πρόοδο τις πιθανότητες υπέρβασής της !!! Δυστυχώς είναι αδύνατο να προσδιορίσουμε το χρονικό διάστημα που θα απαιτηθεί. Ίσως είναι ζήτημα ολίγων ημερών , ίσως και 1-2 εβδομάδων. Μπορούμε όμως πολύ εύκολα να προσδιορίσουμε τον καταλύτη για την ανοδική εκτόνωση του σχηματισμού. Δεν είναι άλλος από την επίτευξη συμφωνίας- μιας οποιασδήποτε συμφωνίας- με τους δανειστές μας, σενάριο εξαιρετικά πιθανό καθώς η συμφωνία είναι μονόδρομος.\nΗ υπέρβαση λοιπόν των 857 μον., είναι το πιθανότερο σενάριο για όσο διάστημα ο δείκτης διατηρείται υψηλότερα των σημαντικών στηρίξεων των Α) 825 μον. (απ’ όπου διέρχεται το ανοδικό gap) , Β) των 823,6 και 815,6 μον. (απ’ όπου διέρχεται το 50% και 61,8% επίπεδο διόρθωσης του τελευταίου ανοδικού αντίστοιχα) και τέλος Γ) του εκθ. ΜΚΟ30 ημ. που σήμερα διέρχεται από τις 811 μον. Ενδεχόμενη παραβίασή των θα προϊδεάσει για αρνητικές εξελίξεις στις διαπραγματεύσεις και θα μειώσει τις πιθανότητες επαλήθευσής του.\nΑναφορικά με το εβδομαδιαίο γράφημα , είναι η πρώτη φορά μετά από πολλούς μήνες που ο δείκτης καταφέρνει να δώσει κλεισίματα υψηλότερα της αντίστασης του συστήματός μας. Το γεγονός αυτό ίσως να σηματοδοτεί το τέλος της πτωτικής τάσης. Θα το ισχυριστούμε με μεγαλύτερη βεβαιότητα αν κατά την πρώτη αξιόλογη διόρθωση δεν παραβιαστεί ( με εβδομαδιαίο κλείσιμο) η στήριξη του συστήματός μας (πράσινο βέλος) όπως συνέβη στα παραδείγματα που επισημαίνονται στο γράφημα με μπλε κύκλους. Ο δείκτης απειλεί πλέον με αξιώσεις τις κατερχόμενες γραμμές τάσης. Οι σημαντικότερες και εξαιρετικά κρίσιμες για την ανοδική του πορεία αντιστάσεις εντοπίζονται στις 894 (εβδομαδιαία τοπική κορυφή) και τις 922 μον. απ’ όπου διέρχεται ο ΜΚΟ200 εβδομάδων, αλλά και το πιθανολογούμενο άνω όριο σχηματισμού σημαίας. Ίσως κριθεί σε αυτές η μεσοπρόθεσμη τάση.\nΤην καθοριστική σημασία των 950 μον. έρχεται να μας την επιβεβαιώσει και η αντίσταση του συστήματός μας στο μηνιαίο γράφημα.\nΌπως και τις προηγούμενες εβδομάδες , έτσι και τώρα θα σας καλέσουμε να εμπιστευτείτε την ζώνη στήριξης του συστήματός μας. Για όσο διάστημα ο δείκτης διατηρείται υψηλότερα αυτής, η θέση σας δεν ενέχει κανέναν απολύτως κίνδυνο.\nΠΡΟΣ ΤΟΥΣ SHORT..\nΗ θέση σας είναι αντίθετη στην βραχυπρόθεσμη τάση γεγονός που εγκυμονεί κινδύνους. Όπως αναφέραμε και την περασμένη εβδομάδα, έτσι και τώρα, θεωρούμε μάλλον σκόπιμο να την κλείσετε είτε σε ενδεχόμενη προσέγγιση των πρώτων στηρίξεων που επισημαίνονται στο γράφημα κατοχυρώνοντας τα κέρδη σας , είτε σε ενδεχόμενη υπέρβαση των 857 μον, προκειμένου να περιορίσετε τις απώλειες. Σε αυτήν την περίπτωση ο δείκτης θα κινηθεί ανοδικά τουλάχιστον μέχρι τις 891 μον.\nΚλείνοντας , σας ευχαριστώ για τον χρόνο σας και σας εύχομαι καλή τύχη σε όποιο στρατόπεδο και αν ανήκετε …


Συνεχίζεται η επιχείρηση της ΕΜΑΚ - Parga Patatoukos\nHome > news > Συνεχίζεται η επιχείρηση της ΕΜΑΚ\nΣυνεχίζεται η επιχείρηση της ΕΜΑΚ\nΣυνεχίζονται από τις δυνάμεις της ΕΜΑΚ οι επιχειρήσεις έρευνας και διάσωσης στην Αλβανία.\nΣυγκεκριμένα, η ομάδα της 1ης ΕΜΑΚ που επιχειρεί στην πόλη Thumane, περίπου 15 χλμ βορειοδυτικά της πόλης των Τυράννων, απεγκλώβισε ζωντανή μια γυναίκα 45 ετών καθώς και μια γυναίκα χωρίς τις αισθήσεις της.\nΗ ομάδα της 5ης ΕΜΑΚ που επιχείρησε στο Δυρράχιο, απεγκλώβισε ζωντανό έναν άνδρα 24 ετών.\nΤην Τετάρτη η ομάδα της 1ης ΕΜΑΚ ανέσυρε χωρίς τις αισθήσεις του έναν άνδρα και από το μεσημέρι της ίδιας ημέρας οι δύο Ελληνικές ομάδες της 1ης και 5ης ΕΜΑΚ, επιχειρούν μαζί στην πόλη Thumane. Το μεσημέρι ανέσυραν έναν άνδρα χωρίς τις αισθήσεις του και το απόγευμα ακόμη έναν άνδρα χωρίς τις αισθήσεις του.Η Ελληνική Αποστολή την Τετάρτη 27 Νοεμβρίου 2019 απεγκλώβισε τρία άτομα χωρίς τις αισθήσεις τους.\nΣυνεχίζεται η επιχείρηση της ΕΜΑΚ Reviewed by ΠΑΤΑΤΟΥΚΟΣ ΠΑΡΓΑ on Πέμπτη, Νοεμβρίου 28, 2019 Rating: 5 Συνεχίζονται από τις δυνάμεις της ΕΜΑΚ οι επιχειρήσεις έρευνας και διάσωσης στην Αλβανία. Συγκεκριμένα, η ομάδα της 1ης ΕΜΑΚ που επιχειρε...


Η Mitsubishi θα παρουσιάσει νέο Colt! | Taxispanos\nTaxispanosAUTOΗ Mitsubishi θα παρουσιάσει νέο Colt!\nΗ Mitsubishi έχει στα σκαριά την αναβίωση ενός εκ των πιο ιστορικών ονομάτων της, ακριβώς την κατάλληλη στιγμή για τον εορτασμό των 60ων γενεθλίων του. Ο λόγος για το Colt, που ετοιμάζεται για comeback στα τέλη του έτους!\nΗ πρώτη φορά που εμφανίστηκε το Colt στη αγορά, ήταν το 1962, Αρχικά ως «Colt 600» και αερόψυκτο κινητήρα 594 κ.εκ., για να αποκτήσει σταδιακά πλήρη γκάμα μοτέρ (800, 1000, 1100, 1200, 1500) και αμαξωμάτων (δίθυρο, τετράθυρο, πεντάθυρο, station wagon). H πρώτη γενιά Colt έμεινε στην παραγωγή μέχρι το 1971, με την επόμενη να μην παρουσιάζεται πριν το 1978. Από το 1984 μέχρι το 2002, οι Ιάπωνες διέθεταν το μοντέλο αποκλειστικά με τρίθυρο αμάξωμα, σε 4 διαφορετικές εκδοχές. Η 5η γενιά υπήρξε και η τελευταία, με το πολύ πετυχημένο τρίθυρο/πεντάθυρο που αποτέλεσε παράλληλα τη βάση για το πρώτο Smart ForFour.\nΗ παραγωγή του ολοκληρώθηκε το 2013, παραδίδοντας τρόπον τινά τη σκυτάλη στο Space Star. Ξεκάθαρο διάδοχο δεν απέκτησε, αφήνοντας τα Space Star και ASX να καλύπτουν το κενό. Ως φαίνεται, ήρθε η ώρα της διόρθωσης για τη Mitsubishi και με εντυπωσιακό τρόπο. Αυτό αποτυπώνεται τουλάχιστον στο teaser της ιαπωνικής φίρμας, που μας δείχνει ένα φουτουριστικό και δυναμικό σχήμα – «ταμάμ» για την κατηγορία των σουπερμίνι. Τα ιδιαίτερα λεπτά φωτιστικά σώματα (μάλλον LED ημέρας) και η νέα, χρωμιωμένη μάσκα κερδίζουν τα βλέμματα. Το ίδιο ισχύει για τις πτυχώσεις του καπό και τις κρυφές χειρολαβές των πίσω θυρών.\nΟι τεχνικές λεπτομέρειες διατηρούνται σε περιορισμένα επίπεδα, όμως η Mitsubishi αναφέρει πως το νέο Colt θα βασίζεται στην πλατφόρμα CMF-B. Όπερ εστί κοινά μηχανικά μέρη με τα Renault Clio, Nissan Micra και Dacia Sandero. Το σήμα «Hybrid EV» λογικά αντιστοιχεί στο κινητήριο σύνολο του Clio E-Tech Hybrid (εδώ η δοκιμή του), που αποτελείται από έναν ατμοσφαιρικό 4κύλινδρο 1.6 λίτρων και 2 ηλεκτροκινητήρες. Ο βενζινοκινητήρας παράγει 91 ίππους, το ένα ηλεκτρομοτέρ 20 (σε ρόλο γεννήτριας-μίζας) και το άλλο 49 άλογα, με τη συνδυαστική ισχύ να τοποθετείται στους 140 ίππους.\nThe post Η Mitsubishi θα παρουσιάσει νέο Colt! appeared first on AutoGreekNews.


Jydge, πυροβολισμός Twin-Stick εμπνευσμένο από τον δικαστή Dredd φτάνει στον διακόπτη της Nintendo - ένας θυμωμένος gamer\nΗ 10Tons κατόρθωσε να απελευθερώσει δύο παιχνίδια για το Nintendo Switch σε ένα μήνα. Πρώτα ήταν Neon Chrome και τώρα είναι Jydge. Το παιχνίδι είναι ένα φουτουριστικό φουτουριστικό shooter, με δυνατότητα συνεργασίας δύο παικτών, διάφορες αναβαθμίσεις για ξεκλείδωμα και μια ισχυρή εστίαση στην αναπαραγωγή επιπέδου.\nΜπορείτε να πάρετε ένα ψηφιακό αντίγραφο του Jydge τώρα από πάνω για το Nintendo eShop για $ 14.99.\nΤο παιχνίδι είναι ένα ισομετρικό shooter όπου παίρνετε το ρόλο ενός ανδροειδούς enforcer γνωστού ως Jydge. Το παιχνίδι βρίσκεται στον ίδιο κόσμο με το Neon Chrome, αλλά η έμπνευση για Jydge προφανώς αντικατοπτρίζεται μετά το 2000AD Judge Dredd. Heck, αντί να χρησιμοποιούν τους παίκτες Law Bringer χρησιμοποιούν το Gavel Gun.\nΤο όπλο επιτρέπει στους παίκτες να ξεκλειδώσουν τις αναβαθμίσεις και να αλλάξουν τη λειτουργία πυρκαγιάς μεταξύ μολύβδου, κυνηγετικών όπλων, πλάσματος και ιόντων (μεταξύ άλλων) και μπορείτε επίσης να προσθέσετε τροποποιήσεις στο όπλο καθώς ολοκληρώνετε περισσότερα επίπεδα και ξεκλειδώνετε νέα μετάλλια.\nΔιαφορετικοί τύποι όπλων είναι αποτελεσματικοί ενάντια σε διάφορους τύπους εχθρών, ενώ άλλοι είναι πιο αποτελεσματικοί για ορισμένους τύπους αποστολής, όπως η διάσωση ομήρων ή η εκτέλεση αποστολών μυστικότητας. Μπορείτε να πάρετε μια ιδέα για το πώς είναι το gameplay με το παρακάτω βίντεο από Nokzen.\nΟ γάντζος για το παιχνίδι είναι ότι μπορείτε να προχωρήσετε μόνο με τη συλλογή μετάλλων, συμπληρώνοντας ορισμένους στόχους σε στάδια. Τα περισσότερα μετάλλια ξεκλειδώνετε τα περισσότερα επίπεδα που θα μπορείτε να έχετε πρόσβαση. Τα επίπεδα γίνονται πιο σκληρά καθώς ξεκλειδώνετε πρόσθετες ρυθμίσεις δυσκολίας που έχουν επιπλέον μετάλλια που μπορείτε να κερδίσετε, τα οποία με τη σειρά τους σας επιτρέπουν να έχετε πρόσβαση σε ακόμη περισσότερα επίπεδα.\nΥπάρχει ένα ισχυρό ξέβγαλμα και επαναλαμβανόμενος παράγοντας στις δομές αναπαραγωγής, γεγονός που το κάνει πολύ διαφορετικό από το 10Ton's Neon Chrome.\nΑκόμη και ακόμα, το πραγματικό gameplay είναι αρκετά στερεό και τα καταστρεφόμενα περιβάλλοντα είναι μια ευπρόσδεκτη αφή.\nΜπορείτε να πάρετε ένα αντίγραφο του παιχνιδιού αυτή τη στιγμή από το eShop της Nintendo, ή μπορείτε να δείτε κάποια σχόλια για να δείτε αν αξίζει την τιμή της εισόδου.\nΚαταχωρήθηκε στο Νέα, Nintendo Switch, βίντεοTagged 10tons Ltd., Jydge, Nintendo Switch, Shooter Top-Down\nBungie σκέφτεται σήμερα ένα νέο παιχνίδι πέρα από το πεπρωμένο\nΔυναστεία Warriors 9 αποκαλύπτει Cao Ren, Jia Xu, Lu Meng και Xu Shu